Bayramın ölümündən nə yazırlar? – Novator.az\nİctimai fəal Bayram Məmmədovun Türkiyənin İstanbul şəhərində ölümü sosial şəbəkələrdə geniş müzakirə olunur. Müxalif liderlərin də şərhləri var.\nBayram Məmmədov başqa ictimai fəal Qiyas İbrahimovla birgə 2016-cı il mayın 10-u Bakıda həbs edilib. Həmin il Bakı Ağır Cinayətlər Məhkəməsi onları külli miqdarda narkotik vasitə saxlamaqda təqsirli bilərək 10 il müddətinə azadlıqdan məhrum edib. Sonradan Qiyas İbrahimovun cəzası 3 ay artırılıb.\nBir müddət əvvəl Bayram Məmmədov Türkiyənin İstanbul şəhərinə gedib. 2021-ci il mayın 2-də o yoxa çıxıb. Axtarış üçün polisə müraciət edən dostlarına onun öldüyü, meyitinin dənizdən tapıldığı bildirilib.\nİstanbulun Kadıköy rayonunun polis qurumundan “Turan”a bildiriblər ki, Bayram Məmmədov Kadiköydəki Moda sahilində gəzişərkən başmağı dənizə düşüb, onu götürmək üçün suya girəndə batıb.\nBayram Məmmədovun ölümün səbəbinə məhkəmə-tibbi ekspertiza aydınlıq gətirməlidir.\nNovator.az müxalifət liderlərinin sosial şəbəkədəki şərhlərinə nəzər salıb.\nDemokratik Qüvvələrin Milli Şurasının sədri Cəmil Həsənli yazır ki, hökumət saytları Bayram Məmmədovun intihar etdiyini vurğulayır: “İntihar üçün səbəblər olmalıdır. Bayram Böyük Britaniyada təhsilə başlamaq istəyirdi. İstanbulda dil hazırlığı keçməsi də bununla bağlı idi. Bu ilin fevral ayında Bakıya gedib qanunsuz həbsə görə Avropa İnsan Hüquqları Məhkəməsinin ona kəsdiyi təzminatı da almışdı. Yəni Britaniya təhsilinin maddi tərəfini də həll etmişdi. O, Bakıya qayıtmalı idi və deyilənlərə görə, hətta dönüş biletini də alıbmış. İntihar üçün elə bir səbəb yox idi.\nBayram mart ayında Türkiyəyə gedəndə onu İstanbulun hava limanında saxlamışdılar. Bir saata yaxın Bayram bəylə ayrıca otaqda söhbət olub. Kim edib bu söhbəti? Sərhəd xidmətimi, yaxud digər hansısa qurum? Bu sual açıq qalır.\nBayramın müəmmalı ölümündən az əvvəl Qiyas İbrahimov Türkiyədən deportasiya olunmuşdu. Burada bir bağlılıq varmı? Bu sual da açıq qalır”.\nAXCP sədri Əli Kərimli yazır ki, üç il “heykəl məhbusu” həyatı yaşayan Bayram Məmmədov dəfələrlə rejimin işgəncələrinə məruz qalmışdı, həbsdən çıxdıqdan sonra da ondan əl çəkmirdilər: “Türkiyədə dənizdən meyiti tapılıb. Hansı şəraitdə öldüyü və ya öldürüldüyü hələ məlum deyil. Ancaq hökumət mətbəxindən qidalanan informasiya resurslarının ölümün intihar olduğunu indidən əminliklə yazması şəxsən mənim şübhələrimi artırır. Hər halda ümid edək qardaş ölkədə bu ölümə ciddi yanaşılacaq və ölümün səbəbi obyektiv şəkildə müəyyənləşəcək”.\nMüsavat başqanı Arif Hacılı yazır ki, mayın 1-də ailəsinə evə dönəcəyini bildirən, ən ağır günlərində də üzündən gülüş əskik olmayan Bayram Məmmədovun intihar etməsi heç inandırıcı görünmür: “Heydər Əliyevin heykəli üzərinə yazdığı bir tarixi cümləyə görə başı dəhşətli bəlalar çəkən Bayramın elə həmin hadisənin ildönümü ərəfəsində həlak olması da bir başqa müəmmadır.\nÜmid edirik ki, Türkiyə ədalət mühakiməsi İstanbulda baş verən bu dəhşətli hadisənin müəmmalarını aşkara çıxarıb bütün suallara aydınlıq gətirməyə nail olacaq”.\nAzərbaycan Demokratiya və Rifah Hərəkatının sədri Qubad İbadoğlu yazır ki, baş verən hadisəyə dair Türkiyədən rəsmi açıqlama olmayana qədər müxtəlif versiyaların irəli sürülməsi əlavə və yersiz suallar yaradacaq: “Xüsusilə də hökumət yönlü mediada intihar motivinin qabardılması yanlışdır. İfrat emosiyalara qatılıb fərqli motivlərlə qarşı tərəfi ittiham etməyə də tələsmək olmaz. Gəlin, Türkiyənin açıqlamasını gözləyək.\nBaşmaq məsələsi heç inandırıcı görünmür. Əgər doğrudursa, kamera görüntülərini yaysınlar, məsələ də bununla da bitsin. Kadiköydə Moda sahili kameralarla doludur”.\nBayram Məmmədov dəhşətli işgəncələrə məruz qaldığını açıqlayıb\nBayram Məmmədovun həbs müddəti artırılıb\nGənc fəal məhkəməni tamaşaya bənzədib\nBayram Məmmədov vəziyyətinin ağır olduğunu söyləyib\nMühacirlər Berlində piket keçiriblər\nBayram Məmmədovun şikayəti təmin edilməyib


Niyyət edilən əhdi pozmaq olar?\nSual: Mən “bir qohumumla heç vaxt danışmayacağam, danışaramsa, bir il oruc tutacağam” deyə and içdim. Ancaq vəziyyət elə gətirdi ki, mən onunla danışmalı oldum. Hal-hazırda oruc tutmağa başlamışam. Oruc tutmağa davam etməkdən başqa çıxış yolu varmı?\nCavab: Nəzirlər/əhdlər ümumi olaraq iki hissəyə bölünür: şərtə bağlı olan və şərtə bağlı olmayan. Mövzumuzla əlaqəli olan hissə şərtə bağlı əhd(nəzir)lərdir. Şərtə bağlı olan əhdlərə “müəlləq əhdlər” də deyilir. Müəlləq əhd də ikiyə ayrılır:\nMüəyyən bir şərtə bağlı olan əhdlər.Məsələn, “xəstəliyim sağalsa oruc tutacam” və ya “qurban kəsəcəm” deyə edilən nəzirlər bu kaqeoriyaya daxildir. Həmin xəstəlik sağalarsa deyilən əhdin yerinə yetirilməsi vacibdir.\nMeydana gəlməsini istəmədiyimiz bir hadisə üçün edilən əhdlər.Məsələn, bir şəxs “bundan sonra yalan danışmayacağam, əgər yalan danışaramsa bir ay oruc tutacam”- deyə əhd etməsi buna aiddir. Əhd etdikdən sonra yalan danışsa, həmin şəxs sərbəstdir. Yəni həmin şəxs ya bu əhdini yerinə yetirib bir ay oruc tutmalı, ya da yəmin kəffarəsini yerinə yetirməlidir. Çünki yalan söyləmək şərti olaraq xoş görülən əməl deyildir. Belə olan hallarda verilən əhd bir növ and içmək kimidir.\nVerilən sualın cavabı da müəlləq əhdlərin ikinci qisminə aiddir. Buna görə istəsəniz tutduğunuz oruca davam edib onu tamamlaya bilərsiniz. Əgər əhd etdiyiniz zaman bu orucu ard-arda tutacağam deyə şərt qoşmamısınızsa o zaman orucu fasilələrlə tutaraq 365 günə tamalayaraq əhdinizi yerinə yetirə bilərsiniz. Ancaq buna gücünüz çatmasa andını, yəmininizi pozaraq yəmin kəffarəsi ödəməlisiniz.\n“Allah sizi bilmədən (səhvən) içdiyiniz andlarınıza görə cəzalandırmaz (məzəmmət, sorğu-sual etməz), lakin (bilə-bilə və ya qəsdən) içdiyiniz andları (pozmağa) görə cəzalandırar. Belə bir andın pozmağın kəffarəsi ailənizə yedirtdiyinizin orta hesabından on yoxsulu yedirdib doyurmaq, yaxud geyindirmək, yaxud da bir kölə azad etməkdir. Bunları etməyə imkanı olmayan şəxs üç gün (dalbadal) oruc tutmalıdır. Bu, içdiyiniz andların kəffarəsidir. Bununla belə, andlarınızı qoruyun (onları pozmaqdan çəkinin). Allah ayələrini sizə belə izah edir ki, bəlkə, şükür edəsiniz!” ( Maidə, 5/89)\nAyədə verilən and pozulduqda ehtiyac sahibi on nəfərə bədənini örtəcək paltar almağı, və yaxud on nəfərə özümüzün və ailəmizin yediyi tərzdə səhər və axşam yeməyi yedirmək əmr olunur. Buna maddi imkan çatmadıqda isə mütləq dalbadal üç gün oruc tutmalıdır.\nNəticə etibarı ilə deyə bilərik ki, əhd etmişiksə, onu mütləq yerinə yetirməliyik. Ancaq sualda soruşulduğu kimi, əhdimizi pozmaq məcburiyyətində qaldıqda və ya əhdimizi pozmaq bizim üçün daha xeyirli olduğunu gördükdə poza bilərik. Belə olan halda yə əhdimizi yerinə yetirməli, ya da yəmin kəffarəsini ödəməliyik. Bu Allah Təalaya qarşı boynumuzda borcdur və həmin borcu vaxtında yerinə yetirmək lazımdır.\nTags: and içmək, andı pozmaq, əhdi pozmaq


Sərt karantin rejimi nə vaxtdan yumşaldılacaq? - 2021-ci ildə bu qaydalarla yaşayacağıq » Aztehsil.com\nBunu açıqlamasında həkim-infeksionist Nilufər Məmmədova deyib.\nSərt karantin rejimi təbii ki, vaksinasiya istifadə olunandan bir müddət sonra yumşaldılacaq, yəni, dərhal yumşaldılmayacaq. Vaksinasiya da mərhəli şəkildə olacaq. Hələ ki, insanların kütləvi şəkildə peyvəndləməyə cəlb olunması mümkün deyil. Ümumiyyətlə yeni vaksinasiya başlayanda müəyyən bir qruplar buna cəlb olunur, artıq sonra bu hal kütləviləşir. Kütləvi şəkildə bu vaksinasiya aparılmayacağı üçün qorunma tədbirlərinə əməl etmək lazımdır". (milli.az)


Azərbaycanda qiymətlər “qaynamağa” başladı: Qarşıda növbəti dalğa var - NƏ ETMƏLİ? » Şəfəqə Doğru\nAzərbaycanda qiymətlər “qaynamağa” başladı: Qarşıda növbəti dalğa var - NƏ ETMƏLİ?\n- Tarix: 18-okt-2021, 12:05 - Bölmə: Manşet / İqtisadiyyat - Baxış sayı: 23\nYerli istehlak bazarı devalvasiyadan sonra ilk dəfədir ki, həddindən artıq "qaynama” əlamətləri göstərir. Ən gərgin vəziyyət ərzaq qiymətlərindədir.\nUzun illərdir ki, Azərbaycanda ərzaq məhsulları noyabr-dekabr aylarında həmişə artır ki, bu da Yeni İl bayramı öncəsi tələbatın artması ilə əlaqədardır. Gözləmək lazımdır ki, qarşıdakı ayda bayram öncəsi inflyasiya qiymət artımının bütün digər şərtlərinə əlavə olunacaq.\nİqtisadçı ekspert Natiq Cəfərli AYNA-ya şərhinə görə, bu dövrdə meyvə-tərəvəz mövsümü başa çatır ki, bu da qiymətlərə təsir edir: "Ənənəvi olaraq bir sıra məhsulların bahalaşması prosesi mart ayına qədər davam edəcək. Başqa sözlə, bizim üçün adi qiymət artımı idxal edilən inflyasiya ilə üst-üstə düşəcək. Son 10-15 ili analiz etsək, praktiki olaraq eyni qrafiki, eyni dinamikanı görürük. Aprel-may aylarında yerli məhsulların bazarlarda payı artdıqca qiymətlər də müəyyən qədər sabitləşəcək”.\nAzad İstehlakçılar Birliyinin sədri Eyyub Hüseynov da ilin sonunda qiymətlərin yenə qalxacağı düşüncəsindədir: "Yeni il səbəti bahalaşmağa başlayacaq. Ancaq meyvə və tərəvəzdən fərqli olaraq, qalan ərzaq çeşidin qiymətinin aşağı düşəcəyi ehtimalı yoxdur”.\nMüstəqil iqtisadçıların müşahidələrinə görə, ən çox şəkər, günəbaxan yağı və yumurta bahalaşıb. İqtisadçı ekspert Neymət Əliyevin AYNA-ya dediyinə görə, ötən ilin avqust ayında hər litri orta hesabla 2 manat 90 qəpiyə satılan günəbaxan yağı bu ilin avqust ayında 4 manat 20 qəpiyə qədər bahalaşıb: "Yağ orta hesabla 1 manat 30 qəpik və ya 45% bahalaşıb. İdxal olunan günəbaxan yağı 42%, yerli yağ 51% bahalaşıb. Yerli istehsal olunan qarğıdalı yağının qiyməti 36,5% artıb. Avqust ayında yerkökü 40%-dən çox, soğan təxminən 29%, şəkər tozu orta hesabla 31,5%, badımcan 21,3%, pomidor 21%-dən çox, kəsmik 22% bahalaşıb”.\nÖtən ilin avqust ayında xiyarın kiloqramı 53 qəpiyə, bu ilin avqust ayında isə 96 qəpiyə satılırdı. Yerli ağ kələmin kiloqramı ötən ilin sonunda 45 qəpikdən indi 79 qəpiyə qalxıb. Çuğundur ötən ilin avqustunda 72 qəpiyə qarşı indi 1.18 manata satılıb. Yaşıl lobya kiloqramının qiyməti 1,08 manatdan 1,69 manata yüksəlib. Hətta duz təxminən 15% bahalaşıb.\nƏliyev inflyasiyanın arzuolunmaz bir proses olduğunu qeyd edib: "Gündən-günə həyat keyfiyyətini aşağı salır və bu, nəzərə alınmalıdır. Eyni zamanda, əhalinin gəlirlərinin artımı qiymətlərlə eyni tempdə deyil. Sentyabr-oktyabr aylarında orta aylıq əmək haqqı 1,8%, adambaşına düşən gəlir isə 0,7% artıb. İnflyasiya maaşlar, pensiyalar və sosial müavinətlərdəki qazancları yeyir. Dünyanın ən bahalı şəhərlərində gəlir və qiymət artımları arasında o qədər də nəzərəçarpan fərq yoxdur. Bizdə isə mövcud qiymət artımı nəticəsində ciddi bir uçurum görürük və buna görə də hökumət vəziyyəti nəzərə almalıdır. Qiymətlərin qalxmasını dayandırmaq mümkün olmayacaq və buna görə də yeganə çıxış yolu maaş və müavinətləri artırmaq, yeni iş yerləri açmaqdır”.\nSürətli bahalaşmanın səbəbi - monopolistlərin..\n“Kənd təsərrüfatı naziri xalqı aldadır…” –..\n"O dövlət məmuru öz ailə üzvlərini idarə edə..\nAzərbaycanda meyvə - tərəvəzin qiyməti ən yüksək..\nQadın həkimi intim video ilə şantaj... - Cəza..\nPaşinyandan müsahibə alan Stiven Sakur İlham..\nNişanlı qız özünü asdı - Toya hazırlaşan ailədə..


Səxavət Məmmədovun Amerikadakı yadigarı Ayna.az\nCəmi otuz yeddi il yaşasa da sənəti ilə ölməzlik qazanan sənətkarlardan biri oldu. İyirmi səkkiz ildir ki, aramızda yoxdur. Fəqət adı bu gün də ehtiramla çəkilir, ruhuna rəhmət oxunur. Səsində, avazında yaşayan bu sənətkarın xalq tərəfindən dəyəri verilsə belə, hələ də dövlət tərəfindən heç bir təltifi olmayıb. Təcrübədə vəfatından sonra müxtəlif fəxri adlarla, orden və medallarla təltif olunan mərhumlar az olmayıb. İnanıram ki, nə vaxtsa ölkə rəhbəri Səxavət Məmmədovu sağlığında haqq etdiyi “Azərbaycanın xalq artisti” fəxri adına layiq görəcək...\nDeyir ki, - “Harada olsam da, özümü Azərbaycanın bir zərrəsi hesab edirəm. Mənim üçün vətənim dünyanın ən gözəl məkanıdır. Qoy, xalqımın başı həmişə uca olsun!”...\nMüəllif: Ayna.az 14 Dekabr 2019 20:42\n14 Dekabr 20:42 Cəmiyyət


Gürcüstan-Türkiyə elektrik xəttinin inşa dəyəri 150 mln dollaradək təşkil edəcək\n5 İyun 2006 11:55 (UTC+04:00)\nGürcüstanın energetika naziri Nikolaz Gilauri hesab edir ki, Gürcüstan-Türkiyə elektrik xəttinin inşası layihəsi Avropaya çıxmaq istəyən potensial sərmayədarlar üçün ən cəlbedici layihələrdən biridir. Trend in Astanadakı xüsusi müxbirinin məlumatına görə, layihənin dəyəri 150 mln dollaradək təşkil edəcək.\n"Bu xətt postsovet və Avropa məkanları enerji sistemlərinin təmas xəttidir. Postsovet məkanı və Avropa arasında elektrik enerjisinin idxalı və ixracı üçün perspektivlər mövcuddur. Məhz buna görə layihə potensial sərmayədarlar, o cümlədən bu gün Gürcüstan iqtisadiyyatına fəal sərmayə qoyan qazaxıstanlı sərmayədarlar üçün cəlbedicidir", - deyə N.Gilauri bildirib.\nNazir qeyd edib ki, layihədə rəqiblər də var. Bunlar Türkiyə və Avropa şirkətləridir. "Ancaq ümidvaram ki, qazaxıstanlı sərmayədarlar qalib gələcək", - deyə o nəzərə çatdırıb. Onun sözlərinə görə, 1 kilovatt saata görə 2,3-2,4 sent məbləğində olan tariflər sərmayədarların gəlişi ilə artmayacaq.\nDünya xəbərləri 21 İyul 18:27\nDünya xəbərləri 21 İyul 16:11\nDünya xəbərləri 21 İyul 13:55\nDünya xəbərləri 21 İyul 13:13


Keyfiyyətli qidalar seçmək üçün vacib tövsiyə\nKeyfiyyətsiz qidalar sadəcə ləzzətsiz olmur, sağlamlığımız üçün də probelemlər yaradır. Buna görə qidalarımızın təzə və keyfiyyətli olması mütləqdir. Qidaların təzəliyini anlaya bilərik, bəs keyfiyyətsiz olduğunu necə bilək?\nPublika.az bəzi qidaların keyfiyyətli olmasını anlamağımız üçün üsulları təqdim edir.\nYumurtanın təzə olub-olmadığını sadə testlə müəyyən edə bilərsiniz. Bir stəkan suya bir yumurta qoyun. O, suyun dibinə batıb yan yatırsa, təzədir. Ancaq yumurta müəyyən məsafədə durursa, demək 1.2 həftəlikdir, suyun üstünə qalxırsa, demək yemək üçün çox köhnədir. Yumurta köhnəldikcə qabığından daha çox hava içəri daxil olar.\nBəzi istehlaçılar şokaladdakı kakaonun tərkibi barədə yalan deyə bilər. Ancaq bu yalanı üzə çıxartmaq üçün şokaladı əlinizə götürüb qırın. Bu zaman çıxan səsə diqqət edin. Şokaladı qıranda yüksək "tık" səsi çıxarsa, demək tərkibində yüksək kakao yağı var. Kakao yağı az olan şokalad qırılanda mat səs çıxar və daha yumşaq qırılar.\nBananın təbii yoxsa, süni yolla yetişdirilmiş olması çox vacibdir. Təbii meyvə təbii gübrələrlə böyüyür. Bəzi insanlar təbii yetişən bananın daha tez çürüdüyünə diqqət edir. Bananı seçərkən boz rəngli olanlardan uzaq durum. Bu bananlar ləzzətsizdir və uzun müddət uyğun olmayan şəraitdə saxlanılıb. Üzərində xalları olan banana rahatlıqla ala bilərsiniz. Bu meyvə tam yetişib, dadı və qoxusu yaxşıdır.\nBəzi istehsalçılar meyvələri qurudarkən rənginin itməməsi və daha gözəl görünməsi üçün qoruyucu maddələr vurur. Bu meyvələrə səhhətimiz üçün zərərli ola biləcək maddələr vurula bilər. Bu təhlükənin qarşısını almaq üçün parlaq rəngliləri deyil, qəhvə rənginə yaxın, boz rənglərdə quru meyvələr alın.


Знаете ли Вы? - Новости - Kataliz və Qeyri-üzvi Kimya İnstitutu\nОкт 02, 2017 | 10:11 / Интересная информация\nПрочитано 3380 раз (-а)\nTəqribən 100 il bundan əvvələ qədər əməliyyat sonrası xəstələrin çoxu qanqreniyadan dünyasını dəyişirdi. Ətraflarında açıq sınıqları olan xəstələr qanqreniyadan ölməsin deyə qolları və ayaqları kəsilirdi. Avropada tibb 1800-cü illərdə elə də inkişaf etməmişdi. Xəstəxanalarda mikrobların təsirindən ölənlərin ölümünə kanalizasiyadan gələn pis qoxunun səbəb olduğuna inanırdılar və palatalarda xoş qoxulu tüstu yaratmaq yetərli hesab olunurdu.\nTibb fakültəsindən 1854-cü ildə məzun olan İ. Lister İsveçdə tibb professoru olmuşdu. Lister xəstələrin əməliyyatdan sonra ölməsinin qarşısını almaq yollarını araşdırırdı. O qapalı sınıqların problemsiz olaraq sağaldığını bilirdi. Lakin açıq sınıqlı xəstələrdə ölüm faizinin niyə belə yüksək olduğunu başa düşə bilmirdi. Həmin illərdə Lui Paster gözlə görünməyən mikrobların südü turşutduğunu kəşf etdi. 1862-ci ildə L. Paster südü qaynatmaq yolu ilə bu bakteriyaları öldürə biləcəyini də kəşf edir və buna pasterilizə adını verir. O həm də bəzi kimyəvi maddələrin də bu məqsədlə istifadə edilə biləcəyini demişdi. Lister də qanqreniyaya gözəgörünməz mikrobların səbəb olduğuna inanırdı lakin bunun qarşısını necə alacağını bilmirdi. Ona qətrandan əldə olunan qətran yağının kanalizasiyalara tökülməsi ilə oradakı pis qoxunu aradan qaldırdığını və bu yağdan fenol adlı bir maddənin alındığını da bilirdi. 1865-ci ildə ayağında açıq sınıq olan bir uşağın yarasını qanqreniyadan qorumaq üçün fenol istifadə etməyə qərar verdi. Bütün alətlərini və əllərini fenol məhlulu ilə sildi, uşağın yarasının üzərinə fenol məhlulu ilə isladılmış parçalar bağladı. Dörd gündən sonra belə infeksiya ilə yoluxmayan yara altı həftə sonra sağaldı. Lister bu kəşfi ilə tibb tarixinə keçdi. Lister əməliyyat otağında hər əməliyyatdan öncə və sonra cərrahların əllərini 5%-li fenol məhlulu ilə yumasını təşkil etdi, əlcəkdən istifadə məcburiyyətə çevrildi. Əməliyyat alətləri fenol məhlulu ilə yuyuldu, əməliyyat masası ətrafına fenollu məhlul püskürdüldü. Görülən bütün tədbirlər əməliyyat sonrası qanqreniyadan ölüm faizini 80-dən 10-a saldı. Buna baxmayaraq Listerin üsulunun mənimsənilməsi zaman aldı. Səbəb fenolun dəridə yanıqlar əmələ gətirməsi idi. Fenoldan istifadə edən cərrahların əməlliyyatdları uğurlu keçdikcə ona maraq daha da artdı. Qanqreniyanın səbəbinin mikroblar olduğu tam aydınlaşdıqdan sonra fenolun yan təsirləri az olan antiseptiklər ilə əvəzlənməsi də artdı. O zamanlar həkimlər əməlliyyat otağına xüsusi geyimlə girmirdilər. Tələbələrin izləyə bilməs üçün əməliyyatlar "əməliyyat amfiteatrı" adı verilən xüsusi salonlarda aparılırdı. Listerin kəşfindən sonra əməliyyat otağına mikrobların daxil olmasının qarşısının alınması üçün tədbirlər görüldü. 1884-cü ildə Almaniyada cərrahlar ilk dəfə olaraq avtoklavda sterilizə edilmiş xalat və paltar istifadə etdilər. Əməliyyat otaqlarının tavan və divarları asan təmizlənəcək şəkildə hamar düzəldildi. Bütün səthlər, həkimlərin əl və üzləri civə xlorid məhlulu ilə yuyuldu. İlk rezin əlcək 1890-cı ildə, ilk maska isə 1897-ci ildə istifadə olundu. Birtəfəlik istifadə üçün əlcək isə 1964-ci ildə çıxdı. Hazırda əməliyyat otaqlarının havası HEPA filtrləri ilə təmizlənir. HEPA filtrləri 1940-cı ildə ABŞ-da atom bombası hazırlanması zamanı təkminləşdirilmişdir.\nFərqli mədəniyyətlərdə qadınlar dərilərini yeniləmək və qırışları azaltmaq üçün müxtəlif maddələrdən istifadə edib. Bu maddələrin iş prinsipi tərkibində olan turşuların köməyi ilə köhnə dərini soyub yerinə yenisini çıxarması idi. Qədim Misirdə qadınlar bu məqsədlə süddən, Osmanlı imperiyasında isə limon suyundan istifadə etdikləri məlumdur. köhnə südün tərkibindəki lakton turşusu, limonda isə sitrat turşusu dərini yeniləyən əsas komponentdir. Fransız Madame Pompadous şərab vannası qəbul edərək cildini qoruyurdu. Burada isə eyni rolu tartarat turşusu götürür. Fenoldan ilk dəfə 1903-cü ildə A.B.Ş.-da çivzələri yox etmək üçün istifadə edildi. I Dünya Müharibəsi illərində üzündə barıt yanığı olan əskərlərin yarasına fenol məhlulu sürtülürdü. Əskərlər sağaldıqdan sonra dəriləri hamar görünür yara izi bilinmirdi. Bunu bilən fransız həkimləri müharibədən sonra fenol istifadə edərək qadınların üzündəki yaraları yox etməyə başladılar. Bu üsul Amerikaya çatdıqdan sonra film ulduzları arasında üz soydurmaq moda oldu. Hazırda dərini yeniləmək vasitəsi ilə fenol, sitrat turşusu, tartarat turşusu, salisil turşusu, trixlorsirkə turşusu kimi turşular istifadə olunur.\nFenol kəşf olunduqdan sonra onun müxtəlif tətbiq sahələrini araşdıran kimyaçılar 1907-ci ildə vacib bir kəşfə imza atdılar. ABŞ kimyaçısı L. Baekeland fenol və formaldehidin reaksiyasından sintetik mebel cilası hazırladı. Məhsul satılmadıqda isə o fenol və formaldehiddən yapışdırıcı hazırlamağa qərar verdi. Temperaturu və təzyiqi idarə etmək yolu ilə qəliblənə bilən güclü bir plastik alındı. O illərdə ona bənzər başqa bir plastik material olmadığından məhsul tutarlı oldu. Günümüzdə fenol-formaldehid qətranı olaraq bilinən bu maddə bakelit qətranı adıyla bütün dünyada satılır. Bakelit qətranı 1993-cü ildə ACS (American Chemistry Society) tərəfindən dünyanın ilk sintetik plastik kütləsi seçildi.


Aloe (Gözəllik və sağlamlıq deməkdir)\nAllahın biz insanlara verdiyi nemətlərdən biridə aloedir. Aloe bitkisinin bəzi xüsusiyyətləri insanın dərisinə oxşardır.İnsan bədənindəki 22 aminturşunun 20-si aloenin tərkibində vardır. Aloe yeganə bitkidir ki, bitkinin PH (qələvilik) göstəricisi insanın […]\nSüd (marketdən alaq yoxsa kənddən)\nBu gün sənayeləşmə o qədər həyatımıza daxil olmuşdur ki, istəməsəkdə özümüzdən uzaqlaşdıra bilmirik. Deməli televiziyalarda, sosial şəbəkələrdə və başqa informasiya yayım yerlərində böyük firmaların nümayəndələri südün marketlərdən alınmasını təbliğ etməkdədir, […]\nQarazirə (çörəkotu) haqqında aparılmış son elmi araşdırmalar.\nQarazirə (çörəkotu) haqqında demək olar hər gün elmi işlər aparılır və bu möcüzəvi bitki haqqında heyrətamiz nəticələr alınır. Mənim fikirimcə bu nəticələri bilmək və bu bitkini yaxından tanımaq hamı üçün […]\nHaylulə yuxusu hamıya lazım.\nHaylulə yuxusu əsasən günorta vaxtı 20-30 dəqiqəlik yatmaq zamanıdır. Günorta yeməyindən sonra yarım saatlıq yatmaq Peyğəmbər (Səlləlləhu Aleyhi Vəsəlləm) tərəfindən bəyənilmiş və səhabələrə də məsləhət görmüşdür. Qaylulə yuxusu insan üçün...
Davamını oxu
 […]\nQozlu Ballı Suyun faydaları\nAxşam yatmazdan əvvəl 1 stəkan çiy suya 2 ədəd qoz içi 1 dolu çay qaşığı təmiz bal qarışdırıb səhər yeməyindən ən azı 1 saat əvvəl şərbəti için qozları isə yeyin. […]\nSoyuqdəymə zamanı nə etməli\nSoyuqdəymə xəstəlik zamanı bəzi tədbirlərin görülməsi həm xəstəliyin rahat keçməsinə həm də xəstəlikdən fayda götürməyimizə səbəb olur. Bəlkə...
Davamını oxu
 […]\nKlimakterik (menopauza) dövrünü uzatmaq üçün çarələr\nBu bizim əziz qadınlar üçün ən önəmli bir vasitələrdir desək yanılmarıq məncə. Qadın özünü qadın kimi hiss etməsi, cəmiyyətdə və ailədə problemsiz yaşaması üçün və ən əsası özünü sağlam etməsi […]


Rövnəqin “ƏZƏMƏTİ” və ya DOST ovuna çıxan cılızlaşmış həmkarım » Press-az\npress-az » Yazarlar » Rövnəqin “ƏZƏMƏTİ” və ya DOST ovuna çıxan cılızlaşmış həmkarım\nSaat: 5-10-2017, 02:05 Baxış: 677\nBir zamanlar “həmkar” və ya jurnalist öz cəbhəsindən yazmaz deyə öyrətdilər mənə. Axı vicdan amili önəmli idi, o da xəyanətə yol verməz və\nhəmkarların savaşında sızlayardı. Nə günə qaldıq? Elə bir günə ki, mətbuat, “DÖRDÜNCÜ HAKİMİYYƏT”- deyib fəxr etdiyimiz an sayıla bilməyəcək qədər xəyanət gördük. Birinci ola bilməsək də sonuncu olmaq üçün can atanlar tapıldı aramızda. Ən acısı bu adlar içində imzası olan yeni şerini qəzet səhifəsinə çıxarmaq üçün “DOSTUMDUR” deyərək, nə yaxşı “VARDIR” düşünüb capda manşeti belə dar etdik. Hətta “Nizami” metrosunun yanında yerləşən binanın soyuq divarlarında “ƏZƏMƏT”in sevgi şerini qəzetin səhifəsinə yerləşdirən dostumun yuxusuz gecələri belə gözümün önündə canlanır. Bəs nə dəyişdi...\nBundan sonra susmaq istəmirəm. Əzəmətli olmayanların və vicdanını, əqidəsini satanların ifşasını davam etdirəcəyəm. Mənimlə birgə yol keçməyə hazır olanların ƏZƏMƏTİNƏ güvənərək...


İlhame Quliyevanın bacısından qadağa: "Şou düzeltmeyin" - Azadliq Xeber\nİlhame Quliyevanın bacısından qadağa: "Şou düzeltmeyin"\nİlhamə Quliyevanın bacısından qadağa: "Şou düzəltməyin"\nXalq artisti İlhamə Quliyevanın bacısı Gülbahar Quliyeva əsəbiləşib. Lent.az-a açıqlama verən mərhum sənətkarın bacısı bildirib ki, bəzi insanlar İ.Quliyevanın ölümündən şou düzəldirlər: “İlhamə xanımın adını əsassız yerə hallandıran insanlar utansınlar. Xalqın görkəmli sənətkarı olub. Bacımın sənətindən, yaxşılığından danışsınlar. Danışmağa başqa sözləri yoxdur? Bu dəqiqə bacımın ölümünün stressini yaşayıram. Bəzi insanlar mənim dərdimə şərik olmurlarsa, bu cür şou eləməsinlər”.\nG. Quliyeva İ. Quliyevanın qız övladının olması barədə yayılan xəbərlərin əsassız olduğunu bildirdi: “Çox ayıbdır. İlhamə xanımı hamı yaxşı tanıyır. Onun nəyi və kimi var idisə, hamısı üzdə idi. Bu cür sözləri yaymaq və danışmaq insanlara yaraşmaz”.\nMərhum sənətkarın bacısı onu da əlavə etdi ki, bu gündən etibarən media işçilərinə açıqlama verməyi özünə qadağa edib: “Mən xəstə adamam. O boyda adam itirmişəm. Nə qədər mənim əsəblərimlə oynayacaqlar? Jurnalistlərdən xahiş edirəm ki, daha məni narahat etməsinlər. Çünki bundan sonra mən açıqlama verməyəcəm. Nə lazımdırsa, İlhamə xanımın oğlu Orxana və ya vəkilə müraciət etsinlər”.


50 yaşin sevinci və kədəri\n“50-dən sonra nə olacaq bilmirəm, amma 50-dən geri boylananda dərdin ən böyük zirvəsini, uşaqlığımın, ilkinliyimin ilk və son ünvanı və bu gün həsrətinə boy verə bilmədiyim Xocalını görürəm”,- dedi.\nHəmsöhbət olduqdan sonra bir daha yəqin etdim ki, onun kimi oğulların yaddaşında doğulduğu, qoynunda boy atdığı torpaq, yurd yeri itiriləndən sonra xatirəyə çevrilmir, dağı-daşı, otu-çiçəyi, bulağı və çayı ilə hopub qalır.\nO, torpaq qədər kövrək imiş. Bu oxşarlığı bir az obrazlı demək istəyirəm. Torpaq kövrələndə bulaq gözləri qaynayır, bağrının yanmış başında bağrıyanıq lalələr boy verir və küskünlüyünü bir ağac dibində boynunu bükən bənövşə şəklində görürük. İllər öncə olduğu kimi bu gün də əyninə geyindiyi polis mundirində döyüşlərə atılmaqdan ötrü burnunun ucu göynəyir polis pokovnik-leytenantı Təyyar Rzaquliyevin. Həsrətdən yanağına xal düşmüş lalələrin, çəkdiyi ahın oduna yanmış bənövşələrin, buzunu dolça qırmaz bulaqların könlünü alıb onları ovundurmaq istəyir.\nO, Xocalıya getmək istəyir. Bu gün Xocalıda 27 il bundan öncəki fevralın buzu hələ açılmayıb. Elə xocalıların da yaddaşı donub. Bu buz o zaman əriyəcək, bu don o zaman açılacaq ki, qisası qiyamətə qoymayan oğullar düşmənin başına od ələyəcəklər.\nİnsan torpağın elə bir xoşbəxt formasıdır ki, o düşünə və danışa bilir. Həmkarım da torpaqürəklidir və onunçün ən müqəddəs torpaq bu gün xocalıların qanı hopduğu torpaqdır. Hər gün gördüyü, əli çatan, ünü yetən yer haqqında keçmiş zamanda danışmağın ağrısı dəyirman daşı kimi ürəyindən, gözlərindən, çəkdiyi hər ahdan asılıb. Ağlı-qaralı şəkillərə gözlərini zilləyib “Xatırlamaq keçmişdə qalanı düşünməkdir, yada salmaqdır” fikrini 27 il öncə uzaq düşdüyü Xocalı eşidəcəkmiş kimi astaca pıçıldayır.\nÜrəyi ilə əlbəyaxa olub keçmişə boylanır və biz də bu susqunluğun verdiyi fürsətdən istifadə edib alın qırışlarındakı ömür yolunu oxumağa çalışırıq.\nCəlilabad RPŞ rəisinin xidmət üzrə müavini, polis polkovnik-leytenantı Təyyar Bəyvələd oğlu Rzaquliyev 1969-cu ildə Xocalıda doğulub. Orta məktəbi bitirdikdən sonra hərbi xidmətə çağrılıb. Almaniyada xidmət edib. Tərxis olunduqdan sonra Xocalıya qayıdıb və 1991-ci ildə daxili işlər orqanları sıralarına qəbul olunub. Xocalının müdafiəsində iştirak edib. Faciə zamanı altı gün meşədə qalıb, öldü-qaldı xəbəri bilinməyib. Zülümdən canını qurtarıb Ağdama pənah gətirən xocalılar kimi o da Ağdama gəlib. Həyatının ən böyük dəhşətini yaşayıb. Sizcə sağlığında ona qurulan yas çadırı ilə qarşılaşan insan hansı hissləri keçirərdi?!...\nAğdam Rayon Polis Şöbəsində xidmətini davam etdirən həmkarımız silahı yerə qoymayıb və silahdaşları ilə birgə “Daşbaşı”, “Cinni”, “Sırxavənd”, “Gülablı”, “Şelli” kəndləri uğrunda gedən döyüşlərdə düşmənə qan uddurub. “Daşbaşı” əməliyyatında şəhidlik zirvəsinə ucalan, Azərbaycanın Milli Qəhrəmanı adına layiq görülən İnqilab İsmayılovu Xocalı kimi unuda bilmir...\nAzərbaycan Dövlət Pedoqoji Universitetini və Polis Akademiyasını bitirib. 2010-cu ilə kimi cəbhə bölgəsində yerləşən Xocalı Rayon Polis Şöbəsində xidmət edib. Elə həmin il Neftçala Rayon Polis Şöbəsinə rəis müavini təyin olunub. 2014-cü ildə Salyan Rayon Polis Şöbəsində xidmətini davam etdirib. 2018-ci ilin iyunundan Cəlilalabad RPŞ-nin rəis müavinidir. Möhtərəm Prezidentimiz tərəfindən “Vətən uğrunda” medalı ilə təltif olunub. Beş əsgər, beş polis atasıdır....\nVə polis polkovnik-leytenantı Təyyar Rzaquliyev 50 yaşın hesabatını Xocalıda tank altında xıncım-xıncım olan qandaşlarına, soydaşlarına, onların nigaran ruhuna, uçub-dağılmış ata yurduna, ocağı sönmüş ocaq yerinə verməyi arzulayır. Bu arzuya 51-də, 52-də deyil, daha tez, lap elə günü sabah çatmağı diləyir uca Yaradandan.\n...Xocalı faciəsindən sonra yer üzündə xocalı adına heç nə yox idi. Xocalı Rayon Polis Şöbəsi də yerlə-yeksan olmuş, əməkdaşlarının çoxu şəhidlik zirvəsinə ucalmış, əlil və şikəst olanlar isə “Yarım ürək yarım ömrə bəs edər” nisgilinə söykənib itirdikləri əllərini, ayaqlarını Xocalıya xatir, onu azad etmək üçün döyüşə atılmaq naminə bircə gün də olsa bir möcüzə ilə Allahdan geriyə qaytarmasını dünən də istəyiblər, bu gün də daha böyük yanğı ilə istəyirlər.\nSəngər-səngər qazılan ürəyimiz və tətikdəki əllərimiz bircə sözdən ötrü darıxıb-bundan üç il öncəki apreldəki kimi “keçilməzləri” keçək və Xocalıya, Şuşaya, Laçına, Kəlbəcərə, Qubadlıya....Cəbrayıla gedək.\nSözardı: Xocalı Polis Şöbəsinin 51 nəfər şəxsi heyətinin 26-ı şəhid olub. Onlardan 4-ü Azərbaycanın Milli Qəhrəmanıdır. Əslində həmkarımızın atası Bəyvələd kişi də QƏHRƏMANDIR. O, yola-izə yaxşı bələd olduğundan faciə zamanı 80 nəfər Xocalı sakinini ölümün ağzından alıb Ağdama gətirib. Don vurmuş ayaqlarla çox yaşamaq qismət olmayıb və 58 yaşında Xocalı nisgili ilə gözlərini yumub.


• 4 və 5 yaşlı şagirdlər üçün Erkən Təlim Mərkəzi (ELC)\n• 1-4-cü sinif şagirdləri üçün ibtidai təhsil bölməsi\n• 5-11-ci sinif şagirdləri üçün orta təhsil bölməsi\nHər bir bölmədə istifadə olunan kurikulum proqramları Azərbaycanın Dövlət Kurikulumu və Beynəlxalq Bakalavriat Təşkilatının (IBO) İbtidai təhsil pilləsi üzrə proqramı (PYP) və Diplom Proqramı (DP) da daxil olmaqla müxtəlif Beynəlxalq Kurikulumlardan ibarət məqsədəuyğun şəkildə hazırlanmış kurikulum modelinə əsaslanır.\nBütün səviyyələrdə kurikulumlar fənn sahələri üzrə tərtib edilir və kurikulumla əlaqəli şəkildə həyata keçirilən geniş spektrli tədris imkanları ilə optimal tarazlıq təmin edilir. Yülsək səviyyədə təlim keçmiş və təcrübəli yerli müəllimlərlə yanaşı, beynəlxalq müəllimləri də əhatə edən işçi heyətimiz kurikulumu müxtəlif tədris metodları vasitəsilə tətbiq edir. Bu metodlarda illər ərzində həm yerli, həm də beynəlxalq səviyyədə aparılmış pedaqoji tədqiqatlardan əldə edilən “ən yaxşı təcrübə” üsullarından istifadə olunur. Avropa Azərbaycan Məktəbində tətbiq edilən kurikulum şagirdləri ətraf aləmi araşdırmağa müsbət şəkildə təsir göstərəcək həll yollarını təklif etməyə həvəsləndirir, eyni zamanda onlar üçün maraqlı və həyəcanlandırıcı təlim imkanları təklif edir.\nDirektor və məktəb rəhbərləri ilə yanaşı, Avropa Azərbaycan Məktəbində erkən təlim mərkəzi səviyyəsində Erkən Təlim Mərkəzi üzrə Əlaqələndirici, ibtidai təhsil səviyyəsində Beynəlxalq Bakalavriat Təşkilatının İbtidai təhsil proqramı üzrə Əlaqələndirici, orta təhsil səviyyəsində Diplom Proqramı üzrə əlaqələndirici və Məktəbin Kurikulum üzrə əlaqələndiricisi fəaliyyət göstərir. Kurikulumun yüksək standartlara uyğun olaraq tətbiq edilməsini təmin etmək məqsədilə bütün bu mütəxəssislər sinif müəllimləri ilə sıx əməkdaşlıq edirlər. Avropa Azərbaycan Məktəbi olaraq bizim missiyamız şagirdlərimizi qlobal iqtisadiyyatda müvəffəqiyyətlər qazanmağa hazırlamaq və öz cəmiyyətlərinə əhəmiyyətli töhfə vermələri üçün onlara imkan yaratmaqdır. Bu məqsədlə, gündəlik təlim və tədris fəaliyyətimizə rəhbərlik etməsi və istiqamətləndirməsi üçün biz Avropa Azərbaycan Məktəbinin kurikulumundan istifadə edirik.\nErkən Təlim Mərkəzi (ETM)\nAvropa Azərbaycan Məktəbinin Erkən Təlim Mərkəzinin kurikulumu 4 və 5 yaşlı uşaqlar üçün oxu-yazı, riyaziyyat və sosial inkişaf üzrə əsas fənn sahələrində fəal təlimə şərait yaradır. Aşağıdakı fənlərarası 4 mövzunu araşdırmaqla, biz əsas diqqəti ümumilikdə uşağın beynəlxalq dünyagörüşlü tədqiqatçı kimi inkişaf etməsinə yönəldirik:\n• Biz kimik?\n• Biz özümüzü necə ifadə edirik?\n• Dünya necə işləyir (dövran edir)?\n• Biz özümüzü necə təşkil edirik?\nBu mövzular və ya tədqiqat mövzuları Beynəlxalq Bakalavriat Təşkilatı (IBO) tərəfindən ibtidai təhsil pilləsi üzrə Beynəlxalq Bakalavriat Proqramının bir hissəsi kimi hazırlanmışdır. Onlar həm sinif otağında, həm də cəmiyyətdə dərin araşdırmalar üçün çərçivə rolunu oynayır. Bu tədqiqat mövzuları şagirdlərdən bütün sahələrinə dair bilik və bacarıqlarını inteqrasiya etməyi tələb edir.\nTəsviri incəsənət, musiqi və hərəkət Erkən Təlim Mərkəzinin Kurikulumunun əsas komponentləri və fənlərarası mövzulara daxil edilən həlledici elementlərdir. Bu komponentlər kiçik yaşlı şagirdləri dünyanı öyrənmələri üçün köməklik göstərir, həmçinin uşaqlara öyrəndiklərini yaradıcı şəkildə ifadə etmək vasitələrini təqdim edir.\nBeynəlxalq dünyagörüşlü olmağın bir xüsusiyyəti də başqa dillərin öyrənilməsidir. Erkən Təlim Mərkəzində uşaqlara tədris 50% ingilis dilində və 50% Azərbaycan dilində olmaqla həyata keçirilir.\nAvropa Azərbaycan Məktəbinin Erkən Təlim Mərkəzində oyun təlimə şərait yaradan əsas faktor kimi qəbul edilir. Oyun elə bir mərhələdir ki, uşaq əldə olunacaq yeni biliklə əlaqəyə girir və onu sinir sistemi yollarına və beləliklə də, özünün uzunmüddətli yaddaşına inteqrasiya edir. Nəhayət, Erkən Təlim Mərkəzində 5 yaşın sonuna çatanda şagirdlər ibtidai təhsilin daha rəsmi pilləsinə müvəffəqiyyətlə daxil olmaq üçün hazır olurlar.\nAvropa Azərbaycan Məktəbinin İbtidai təhsil bölməsi\nAvropa Azərbaycan Məktəbinin Orta təhsil bölməsi\nBeynəlxalq Bakalvriat Təşkilatı (IBO.org) daha yaxşı və daha dinc dünya yaratmaq məqsədilə beynəlxalq səviyyədə məktəb ictimaiyyəti üçün yüksək keyfiyyətli və perspektivli təhsil proqramları təklif edir.\nAvropa Azərbaycan Məktəbində təklif olunan seçimlər\n1-ci qrup: Dil və ədəbiyyatın öyrənilməsi\n• Azərbaycan dili və o dildə ədəbiyyat\n• İngilis dili və o dildə ədəbiyyat A\n2-ci qrup: Dilin mənimsənilməsi\n• İngilis dili B\n• Rus dili B (Standart)\n3-cü qrup: Fərdlər və Cəmiyyətlər\n• Azərbaycan dilində İctimai Elmlər\n4-cü qrup: Təbiət elmləri\n5-ci qrup: Riyaziyyat\n• Riyaziyyat (Standart)\n6-cı qrup: Seçimə görə əlavə fənlər\n• 2, 3 və ya 4-cü qrup fənləri üzrə əlavə qrup\nŞagirdlər bu qruplardan hər birindən bir fənn kursu seçməlidirlər. Şagirdlər altı kursdan üçünü daha yüksək səviyyədə, qalan kursları isə standart səviyyədə bitirməlidir. Beynəlxalq Bakalavriat Diplomuna namizəd olmayan şagirdlər Diplom Proqramı kursunu seçmiş şagird kimi istənilən Beynəlxalq Bakalavriat kursu üzrə imtahan verə bilərlər.\nƏlavə olaraq, Beynəlxalq Bakalavriat Təşkilatı Beynəlxalq Bakalavriat Diplomu üçün namizədlərin aşağıdakı tələbləri yerinə yetirməsini tələb edir:\nYaradıcılıq, Fəaliyyət, Xidmət (CAS) – CAS Beynəlxalq Bakalavriat Diplomunun şagirdlərə eksperimental təlim imkanları verən əsas hissəsidir. Şagirdlərin CAS-ın üç xarakterik sahəsini əks etdirən genişçeşidli fəaliyyətlər üzrə müxtəlif layihələrdə iştirak edəcəyi gözlənilir. Şagirdlərin bu fəaliyyətlərdə iştirakı minimum 150 saata bərabər olacaqdır və sənədləşdirilərək şagirdlərin CAS üzrə qovluqlarında saxlanılacaqdır.\nBilik nəzəriyyəsi (TOK) – Bu kursun Beynəlxalq Bakalavriat Diplomuna bütün namizədlərə tətbiqi tələb olunur və hər proqram ilində bir semestr ərzində keçirilməlidir. Bu kurs şagirdlərə konsepsiya və arqumentlərin təhlili vasitəsilə özlərinin və başqalarının bilikləri haqqında zəruri məlumatlara yiyələnmək imkanı və eyni zamanda, subyektiv qiymətləndirmə üçün əsas verir. Qiymətləndirmə beynəlxalq müəllimlərin qiymət şkalası əsasında qiymətləndirdiyi esse və yerli müəllimlərin qiymətləndirdiyi təqdimat əsasında aparılır.\nGenişləndirilmiş esse. Şagirdlər seçdikləri mövzuda 4000 sözdən ibarət tədqiqat işi yazmalıdırlar. Essenin yazılışının müstəqil öhdəlik olmasına baxmayaraq, Beynəlxalq Bakalavriat İdarəsi tərəfindən təlimatlar, essenin müxtəlif mərhələlərdə yazılması üçün son möhlət tarixi verilir, həmçinin məsləhətçi təyin olunur.


Gəncədə şəhid ailələri və Qarabağ müharibəsi əlilləri yeni mənzillərlə təmin edilib - GanjaNews\nNoyabrın 30-da Əmək və Əhalinin Sosial Müdafiəsi Nazirliyi tərəfindən 107 mənzil və fərdi ev, o cümlədən Gəncə şəhərində 50 mənzil və müxtəlif bölgələrdə 57 fərdi ev şəhid ailələri və Qarabağ müharibəsi əlillərinə verilib.\nGəncədə mənzillərin təqdim edilməsi tədbirində Əmək və Əhalinin Sosial Müdafiəsi nazirinin müavini Hidayət Abdullayev və Gəncə Şəhəri Kəpəz Rayon İcra Hakimiyyətinin başçısı Eldəniz Xudiyev iştirak ediblər.\nQeyd edilib ki, 44 günlük Vətən müharibəsinin ilk günündən Prezident, Müzəffər Ali Baş Komandan İlham Əliyevin rəhbərliyi altında Ordumuz erməni silahlı birləşmələrini torpaqlarımızdan qovmağa başladı və ərazilərimiz bir-birinin ardınca işğaldan azad edildi. Bu zəfər, Azərbaycan əsgər və zabitlərinin şücaətlərlə zəngin uğurlu hərbi əməliyyatları, düşmənə sarsıdıcı zərbələr endirməsi və qısa bir vaxtda qələbəni təmin etməsi dünya hərb tarixinə həkk olunub. Azərbaycan təkcə hərbi sahədə deyil, eyni zamanda, diplomatiya, siyasət sahəsində də qalib ölkə oldu.\nBu qələbə ovqatlı günlərimizdə şəhid ailələri və Qarabağ müharibəsi əlillərinə qayğı da davam edir. Həmin kateqoriyadan olan vətəndaşlar üçün cari ildə rekord sayda, 1500 mənzil və fərdi ev verilməsi nəzərdə tutulub. Onlardan artıq 1000-i təqdim edilib və proses davam edir. İndiyədək isə 8558 mənzil və fərdi ev bu kateqoriyadan olan vətəndaşlara verilib.


29 İyul 2020 17:32 | 10 177\nAzərbaycan Dövlət İnformasiya Agentliyinin İdarə Heyətinin sədri Aslan Aslanov: “Zati-aliləri. Azərbaycan milli mətbuatının 145 illik yubileyi münasibətilə kollektivimizin üzvlərinin bir qrupunun fəxri adlara, “Tərəqqi” medalına və Prezidentin fərdi təqaüdünə layiq görülməsi haqqında sərəncamlarınıza görə Sizə dərin minnətdarlığımızı bildiririk. Sizin yüksək diqqət və qayğınız sayəsində agentliyin işinin müasir tələblər səviyyəsində qurulması üçün hər cür şərait yaradılıb. Kollektivimiz qarşısında duran vəzifələrin məsuliyyətini dərindən dərk edərək Sizin müdrik, uzaqgörən daxili və xarici siyasətiniz nəticəsində dünyanın sürətlə inkişaf edən ölkəsinə çevrilən, beynəlxalq aləmdə söz və nüfuz sahibi olan Azərbaycan həqiqətlərini daha geniş coğrafiyada yaymağı Vətən və xalq qarşısında, cənab Prezident, Sizin qarşınızda şərəfli borcu hesab edir. Agentliyimiz üzvü olduğu beynəlxalq media təşkilatlarının saytlarında, eləcə də əməkdaşlıq əlaqələri qurduğu 50 ölkənin 100-dən çox informasiya resursunda düşmənin Tovuz rayonu istiqamətində son hərbi təxribatı barədə xəbərlər yayılmasına nail olub və bu istiqamətdə işimizi davam etdiririk. Sizin rəhbərliyinizlə həyata keçirilən demokratik islahatlar AZƏRTAC-ın dünya informasiya məkanında layiqli yer tutmasında mühüm rol oynayıb. Hazırda öz kanalları ilə 8 dildə informasiya yayan agentliyimiz 50-yə yaxın ölkənin milli xəbər agentliyi ilə informasiya mübadiləsi aparır, 3 beynəlxalq, 4 regional media qurumunda fəal təmsil olunur. Bütün bu uğurlar məhz Sizin sayənizdə dünya birliyində sayılıb-seçilən müasir müstəqil Azərbaycan dövlətinə, ölkəmizə beynəlxalq aləmdə artan etibarın göstəricisidir. Zati-aliləri, Sizi əmin edirik ki, dövlətçiliyimizə, ulu öndərimiz Heydər Əliyev ideallarına sadiq olan kollektivimiz öz missiyasını yüksək səviyyədə yerinə yetirmək, etimadınızı layiqincə doğrultmaq üçün bundan sonra da əlindən gələni əsirgəməyəcək”.\nAzərbaycan Jurnalistlər Birliyinin sədri Elçin Şıxlinski: “Hörmətli cənab Prezident. Biz çox mürəkkəb bir zəmanədə yaşayırıq. Yaşadığımız hər bir gün daban-dabana zidd hadisələr, uğur və qələbələr, ürəyimizi dağlayan olaylar və onları əvəzləyən nailiyyətlərlə zəngindir. Bununla belə, bizim ən böyük sərvətimiz - müstəqilliyimiz, Azərbaycanımızın hazırkı və gələcək inkişafı, cəmiyyətimizin bu zəmində çiçəklənməsidir. Sizin bu yöndə gördüyünüz işləri dəyərləndirməmək olmaz. Məmur - vətəndaş münasibətlərindəki dəyişikliklər, ölkəmizin özünümüdafiə və ordumuzun qüdrətinin artması, dünya siyasət meydanında uğurlarımız, rəngarəng və müxtəlif zümrələri təmsil edən Azərbaycan cəmiyyətinin birliyi, pandemiyanın ağır şərtləri altında və yağı düşmənin sərhədlərimizin toxunulmazlığına xələl gətirmək istədiyi bir zamanda xalqımızın ruh yüksəkliyi nümayiş etdirməsi onu göstərir ki, Siz ölkə rəhbəri kimi bütün bu proseslərin qaynağı, ilhamvericisi və yönləndiricisisiniz. Mənim üçün Sizin tərəfinizdən “Vətənə xidmətə görə” ali bir ordenlə mükafatlandırılmaq böyük şərəfdir. Hər birimiz üçün Vətənə xidmət etmək ən ümdə istəkdir”.\nAzTV-nin informasiya proqramları studiyasının direktoru Tural Məmmədov: “Möhtərəm cənab Prezident. İyulun 22-də Sizin müvafiq Sərəncamınızla mən də "Tərəqqi” medalı ilə təltif olunmuşam. Fəaliyyətimə verdiyiniz bu yüksək qiymət mənim üçün çox mühüm əhəmiyyət daşıyır. Bu, mənim üzərimə daha çox məsuliyyət qoyur. Sizi əmin etmək istəyirəm ki, bundan sonra da ölkədə baş verən ictimai-siyasi hadisələrin ictimaiyyətə operativ və obyektiv çatdırılmasında səylərimi əsirgəməyəcəyəm. Cənab Prezident, Sizinlə fəxr edirəm. Fəxr edirəm ki, Sizin rəhbərliyinizlə ölkədə həyata keçirilən sosial-iqtisadi siyasətin məntiqi nəticələrindən xüsusi reportajlar, süjetlər, xəbərlər hazırlamaq məhz bizim nəslin payına düşüb”.


İsrayıl Həsənovu yaşadaq! – Yenicag.Az\nAna Səhifə Cəmiyyət İsrayıl Həsənovu yaşadaq!\nİsrayıl Həsənovu yaşadaq!\nYeni Çağ Media Qrupu – Noyabr 26, 2021 - 09:54\nHacıqabul rayonunun Qarasu kəndindən olan İsrayıl Həsənovun köməyinizə ehtiyacı var.\nYenicag.az xəbər verir ki, İsrayıl Həsənovun bir il sonra donoru tapılıb. Əməliyyat üçün tələb olunan 120 min manatın çatışmayan 65 min manatı üçün azyaşlının valideyni Gültəkin Həsənova müraciət edərək kömək istəyir.\nQeyd edək ki, İsrayıl Həsənov 27.07.2011 tarixində doğulub. 7 yaşına qədər heç bir problemi olmayıb. 7 yaşında sarılıq xəstəliyi keçirib və qızdırmaya görə Şirvan xəstəxanasından Bakıya göndərilib. Bakıda qandan analiz verdikdə, İsrayılda talassemiya xəstəliyinin olduğu aşkar edilib və Talassemiya xəstəxanasında qeydiyyata alınıb. Ayda 1 dəfə müayinə üçün İsrayıl Bakıya gəlib gedirdi. İsrayıl qrip olduqda isə xəstəliyi daha da ağırlaşıb. Ondan sonra ayda 1 dəfə qan vurulmağa başlanıb. Müddət keçdikcə Uşaq daha da zəifləyib və 2020-ci il oktyabr ayından ayda 2 dəfə qan vurulmağa başlanıb. Sümüklərin yoxlanışı zamanı sümüklərin inkişafdan dayanması aşkarlanıb. İsrayıl 29.09.2018-ci il tarixindən Beta talassemiya böyük forma diaqnozu ilə Talassemiya mərkəzində qeydiyyatdadır.\nMümkün yardımı aşağıdakı hesaba köçürə bilərsiniz.\nKapita Bank: 4169 7413 60 58 85 01\nƏlaqə saxlaya bilərsiz: 055 663 82 71


2 il ərzində 365 şikayət edilib\nCəmiyyət 1 Fevral 2017 13:00 (UTC+04:00)\nİki il ərzində vətəndaşlardan Səhiyyə Nazirliyinin Elektron Səhiyyə Mərkəzinə 365 şikayət daxil olub.\nTrend-in məlumatına görə, bunu jurnalistlərə açıqlamasında Mərkəzin koordinatoru Nailə Daşdəmirova deyib.\nOnun sözlərinə görə, şikayətlər müvafiq səhiyyə orqanları tərəfindən operativ şəkildə araşdırılıb, bəziləri əsassız sayılıb, digərləri ilə bağlı müvafiq tədbirlər görülüb.\nElektron Səhiyyə Mərkəzinin fəaliyyət göstərdiyi iki il ərzində ümumilikdə bu quruma 61 452 vətəndaşın müraciət etdiyini deyən N.Daşdəmirova bildirib ki, əsassız sayılan şikayətlərin çoxu vətəndaşların xəstəlikləri ilə bağlı olur:\n“İnsanlar hər hansı xəstəlikləri ilə bağlı ilk olaraq hara müraciət edəcəyini bilmirlər. Vətəndaş bilməlidir ki, hansı xəstəliklə bağlı hansı səhiyyə ocağına müraciət etməlidir. Müraciətlər ilk növbədə poliklinika səviyyəsindən başlamalıdır. Vətəndaş heç bir göndəriş olmadan birbaşa xəstəxanaya getdikdə və qəbul edilmədikdə sonradan müxtəlif problemlər meydana çıxır".\nSəhiyyə Nazirliyinin Elektron Səhiyyə Mərkəzinin əməkdaşı Sevda Qafarova isə bildirib ki, “9103- Qaynar xətt” xidmətinə iki il ərzində 30 576 müraciət daxil olub. Müraciətlərin 19 008-i (62%) sorğu xarakterli olub. "Qaynar xətt"ə əsasən tibbi yardımın təşkili ilə bağlı müraciətlər olur.\nElektron Səhiyyə Mərkəzi


İran Qarabağ danışıqlarına görə narahatdır | 24saat\nNəşr qeyd edir ki, İran erməni tərəfinin Azərbaycana beş rayonu qaytarmasını ehtiva edən “Lavrov planı”ndan narahatdır.\t“İran sərhədlərinin yaxınlığında bu cür dəyişikliklər ehtimalını öz maraqlarına uyğun gəlməyən hərəkət kimi dəyərləndirir və bu prosesə hər hansı təsir göstərməyə cəhd edir. Təsadüfi deyil ki. Rusiya prezidenti Vladimir Putinin avqust qyında Bakıya səfəri zamanı İran prezidenti Həsən Ruhani də orada olacaq. Gözlənildiyinə görə, o, bu məsələ ilə bağlı narahatlığını bildirəcək”, – qəzet yazır.


İcra başçısının Yeni il fantaziyası rayonda narazılığa səbəb oldu – Yenicag.Az\nAna Səhifə Banner İcra başçısının Yeni il fantaziyası rayonda narazılığa səbəb oldu\nİcra başçısının Yeni il fantaziyası rayonda narazılığa səbəb oldu\nYeni Çağ Media Qrupu – Yanvar 06, 2016 - 12:24\nBahalı şampanlar partladan Göyçayın icra başçısının əhaliyə saymamazlıq etməsi narazılığa səbəb olub\nGöyçayın icra başçısı Mübariz Ağayev heç bir həmkarının etmədiyi və ya etməyə cəsarət bulmadığı bir iş görüb. JAM.AZ-a rayondan verilən məlumata görə, icra başçısı 31 dekabrda parkda keçirilən şənliklər zamanı, heç kimi saymadan yeyib-içmək məclisi qurub.\nMəlumata görə, Mübarizə Ağayev hamının gözü qarşısında kabab çəkdirib. Başına yığdığı idarə və müəssisə rəhbərləriylə birlikdə yeni il şənliyi keçirib. JAM.AZ-a daxil olan məlumatda vurğulanır ki, Ağayevə parkda ondan artıq ofisant xidmət edib. İşin ən tərs tərəfi isə odur ki, icra başçısı saymazyana şəkildə şampanlar partladaraq, qəhqəhələr altında onu işçiləriylə bölüşüb. İddia edilir ki, açılan şampanların qiyməti heç də ucuz olmayıb. Və dəyərinin bir neçə 100 manatla ölçüldüyü deyilir.\nQeyd edək ki, ilk baxışdan burada qeyri-adi heç nə yoxdur. İcra başçısı da insandır və onun yeyib-içmək haqqıdır. Amma bir rayonun icra başçısı, zatən sosial problemlər içində boğulan əhalinin gözü qarşısında bu hərəkəti etməsi etik hesab olunmur. Elə göyçaylılar da onu deyirlər ki, Mübariz Ağayevin hərəkəti parka gələnlərdə, o cümlədən rayon əhlində ikrah hissi doğurub. Üstəlik, ciddi narazılığa səbəb olub.\nBəzi məlumatlara görə, parkda olan göyçaylılar Mübariz Ağayevin bu hərəkətini görərək, ona uca səslə etirazlarını da bildiriblər. Lakin icra başçısının başı yeyib-içməyə qarışdığından bunlara əhəmiyyət verməyib. Hazırda rayonda bu məsələlər müzakirə edilir və narazılığın getdikcə artdığına dair məlumatlar var.


Materiallar 14.09.2018 » XalqInfo.az Xəbər Portalı\nXalqinfo.az Xəbər Portalı » Materiallar 14.09.2018\n14-09-2018, 23:24 119 0\n“İrşad Telekom” MMC-nin rəhbəri Hacıyev İrad Ağahüseyn oğlu dünyasını dəyişib. Xalqinfo.az-ın Avropa.info-ya istinadən verdiyi məlumata görə, hadisə təqribən 3 saat öncə baş verib. Şirkət rəhbərinin naməlum şəraitdə dünyasını dəyişdiyi və intihar etdiyi iddia olunur. Məlumatlara görə, İrad\nRusiya rublunun düşməsi Quba almasına mənfi təsir göstərdi -\n14-09-2018, 23:17 62 0\nQubada alma yığımına başlanılıb. Xalqinfo.az “Xəzər TV”yə istinadən xəbər verir ki, məhsuldarlıq ötən ilə nisbətən 15-20 faiz çoxdur. Məhsul bol olsa da, alıcı tapılmır. Məlumata görə, Rusiya bazarlarında rublun məzənnəsinin aşağı düşməsi alıcılıq qabiliyyətinə mənfi təsir göstərib. Hazırda\nŞamaxıda "Türk şəhidliyi" abidəsinin açılış mərasimi keçirildi -\n14-09-2018, 22:39 70 0\nŞamaxı rayonunda 130 türk şəhidinin şərəfinə ucaldılmış "Türk şəhidliyi" abidəsinin əsaslı təmir-bərpa işlərindən sonra açılış mərasimi keçirilib. Xalqinfo.az xəbər verir ki, tədbirdə hər iki ölkənin rəsmi şəxsləri, qazilər, ziyalılar, Türkiyənin Azərbaycandakı səfirliyinin nümayəndələri və Nuru\n"Qarabağ" liderlə xallarını bərabərləşdirdi\n14-09-2018, 22:35 53 0\nFutbol üzrə Azərbaycan Premyer Liqasında IV tura start verilib. Xalqinfo.az xəbər verir ki, Millətlər Liqası ilə əlaqədar ölkə çempionatında yaranmış fasilədən sonra keçirilən açılış matçında "Qarabağ" "Sumqayıt"ı qonaq edib. "Azərsun Arena"da baş tutan görüş meydan sahiblərinin 1:0 hesablı\n14-09-2018, 21:57 101 0\nKukla Teatrı yeni mövsümdə “Əlibaba və qırx quldur”la açılış edəcək. Xalqinfo.az xəbər verir ki, Abdulla Şaiq adına Azərbaycan Dövlət Kukla Teatrı yeni mövsümün açılışına hazırlaşır. 87-ci mövsümdə teatrsevərlərə yeni, maraqlı və zəngin sənət nümunələri təqdim olunacaq. Teatrın kollektiv\nElmar Məmmədyarov Seti qəbul etdi\n14-09-2018, 21:56 50 0\nXarici işlər naziri Elmar MəmmədyarovBMT-nin Təlim və Tədqiqatlar İnstitutunun (UNİTAR) icraçı direktoru Nixil Seti qəbul edib. Xarici İşlər Nazirliyindən (XİN) "Report"a verilən məlumata görə, görüş zamanı E.Məmmədyarov bildirib ki, bu səfər Azərbaycanla UNİTAR arasında əməkdaşlığın daha da\n14-09-2018, 21:49 142 0\nSentyabrın 14-də Bakıda “Birinci Dünya müharibəsi dövründə Osmanlı dövləti - Azərbaycan əlaqələri və Qafqaz İslam Ordusu” mövzusunda beynəlxalq simpozium işini başa çatdırıb. Beynəlxalq simpoziumun təşkilatçıları Azərbaycan Milli Elmlər Akademiyasının (AMEA) Tarix İnstitutu və Türkiyənin Atatürk\nQadın idmançı 26 illik cəza -\n14-09-2018, 21:35 74 0\nMütləq Döyüş Çempionatı (UFC) iştirakçısı Mara Borella antidopinq qaydalarını pozduğuna görə diskvalifikasiya edilib. Xalqinfo.az Publika.az xəbər verir ki, 32 yaşlı idmançı 26 illik cəzaya məruz qalıb. Buna səbəb onun narkotik maddələrin satışı və yayılması ilə ittiham olunmasıdır. O, MMA-nın\nMTRŞ teleradio yayımçılarını cəzalandırdı\n14-09-2018, 21:26 52 0\nMilli Televiziya və Radio Şurasının (MTRŞ) növbəti iclası keçirilib. MTRŞ-dən Xalqinfo.az-a verilən məlumata görə, yığıncaqda teleradio yayımçılarının yeni mövsümə hazırlıq vəziyyəti, “Tütün məmulatlarının istifadəsinin məhdudlaşdırılması haqqında” 1 dekabr 2017-ci il tarixli Azərbaycan\nNeftin qiyməti ucuzlaşacaq -\n14-09-2018, 21:13 38 0\nRusiya neftin qiymətinin 2020-2021-ci illərdə mərhələli şəkildə ucuzlaşacağını nəzərdə tutur. Xalqinfo.az xəbər verir ki, bu barədə Rusiya Mərkəzi Bankının sədri Elvira Nabiullina deyib. Onun sözlərinə görə, Rusiya Mərkəzi Bankı 2020-2021-ci illərdə neftin bir barrelinin qiymətinin 55 dollara


Azərbaycan dilini bilmədi, Bakıya qayıtmağına qadağa qoyuldu - "Sehrli xalat"ın Rəşidi... - xeberler\nAzərbaycan dilini bilmədi, Bakıya qayıtmağına qadağa qoyuldu - "Sehrli xalat"ın Rəşidi...\nBiG.AZ Kulis.az-a istinadən "Sehrli xalat" filmindəki Rəşid obrazı ilə məşhurlaşan aktyor Azər Qurbanov haqqında maraqlı faktları təqdim edir.\nƏslən Gəncə şəhərindən olan Azər Qurbanov 1955-ci ildə Balakən rayonunda anadan olub. Orta təhsilini Bakıda Nərimanov prospektində yerləşən 225 saylı orta məktəbdə rus dilində alıb. Azərbaycan dilində, demək olar ki, danışa bilməyib.\nSonralar da bütün həyatı boyu rus dilində təhsil alır. 8 il Moskvada oxuyur. Sankt-Peterburqda, Odessada yaşayır. Bakıda cəmi on il yaşayan Azər Qarabağ münaqişəsi başlananda, yenidənqurma vaxtı dostlarının dəvəti ilə ABŞ-a gedir. Ancaq qısa müddətlik səfər Azərin bütün həyatını dəyişir.\nBir gün evlərinə anasına zəng vurur. Bakıya qayıtmaq istədiyini bildirəndə isə anasından gözlənilməz cavab eşidir: "Bakıya qayıtma".\nAzər bu barədə müsahibələrinin birində belə deyir:\n"Doğurdan da, geri qayıtmaq istəyirdim, lakin alınmadı. İndi 25 ildən çoxdur ki, burada yaşayıram. Sizə demək istəyirəm ki, ABŞ elə də yaxşı ölkə deyil. Bu, yanlış fikirdir. Birləşmiş Ştatlar çox varlı ölkədir. Lakin insanların yaşayışı o qədər də yaxşı deyil. Hesab edirəm ki, hazırda mənim ölkəmdə vəziyyət buradan yaxşıdır. Burada bəzi insanlar varlıdır, lakin əhalinin böyük əksəriyyəti varlı deyil. Bu, yaxşı hal deyil. Burada hər şey çox bahadır. Nəsə almaq üçün gərək hər gün işləyəsən. Mən Azərbaycanı xatırlayıram, ora üçün darıxıram. Azərbaycan mənim doğulduğum yerdir".\nAilədə iki qardaş, bir bacı olan anası da Azərin sonradan onun yanına köçür. Qardaşı və bacısı isə Bakıda qalmağa üstünlük verirlər. 2012-ci ildə onun anası ABŞ-da dünyasını dəyişir və orada dəfn olunur.\n1983-cü ildə elə Amerikada ailə həyatı quran Azərin bir oğlu dünyaya gəlir.\nO, 7 yaşında "Bir məhəllədən iki nəfər" filmində debüt edib. Daha sonra "Əcnəbi qız" (1965), "Bizim oynadığımız dənizdə" (1967), ilk sovet-yuqoslav birgə filmi olan "Mavi quş, yolun açıq olsun" (1967) filmlərində rol alıb.\nAncaq ona ən böyük uğuru "Sehrli xalat" filmindəki pioner Rəşid obrazı gətirir.\nRejissor Səttar Atakişiyev 1964-cü ildə "Sehrli xalat" filmini ekranlaşdırır. Filmin ssenarisi Aleksandr Tarasovla birlikdə yazılır. Kinosınaq zamanı Rəşid rolu üçün Azər Qurbanovla yanaşı Yaşar Nuri, Ramiz Əzizbəyli də dəvət olunur. Sınaq çəkilişləri nəticəsində baş rola - "Rəşid"ə Azər Qurbanov təsdiq olunur. Azər rusdilli olduğundan onu Yusif Şeyxov səsləndirir.\nYusif Şeyxov müsahibələrinin birində bu haqda deyir:\n"Səhnələr çətinliklə alınırdı. Çünki uşaqların sayı çox idi. Hətta 7-8 dubla çəkilən kadrlarımız da olurdu. Bəzən yaxşı alınırdı, tez çəkilirdi. Mənim üçün ən çətin yer çəkiliş vaxtı deyil, səsləndirmə vaxtı oldu. Kadrların birində Rəşidlə Zərifənin ayın səthində qaçdı-tutdu səhnəsi vardı. Rəşid gülürdü. Həmin gülüşü ifadə etmək məndə heç cür alınmırdı. Əlisəttar Atakişiyev çox əsəbiləşirdi. Dublyaj vaxtı yanımda olan təcrübəli aktyorlar mənə gülməli əhvalat və hadisə olmadan necə gülmək lazım olduğunu öyrətdilər. Mənim üçün filmdə ən çətin olan bu idi. Nəhayətdə səslənmə Əlisəttar müəllimin istədiyi kimi alındı. O, Azərbaycan kinosunun nağılçısı, uşaqlarla da, böyüklərlə də işləməyi bacaran bir insan idi".\nFilmdə Rəşidin ən yaxın dostu və tərəf müqabili Zərifə rolunun ifaçısı Solmaz Hətəmova uzun illər keçməsinə baxmayaraq, filmdə çəkilən uşaqlardan bəzisi ilə əlaqə saxladığını desə də, Amerikada yaşayan Azər Qurbanovla heç cür münasibət qura bilmədiklərini deyir:\n"Hazırda uşaqlarla uzun illərdən sonra heç olmasa sosial şəbəkələr vasitəsilə əlaqə saxlaya bilirik. Azər niyəsə əlaqə yaratmaq istəmir. Digərlərilə əlaqə saxlamağa çalışmışam".\nHal-hazırda şəxsi bizneslə məşğul olan Azər internet üzərindən onlayn satışla məşğuldur. Həmçinin tibbi daşımacılıqla bağlı şirkəti var. Şirkət fiziki məhdudiyyətli şəxslərin həkimə, xəstəxanaya aparılmasına yardım edir.\nXəbərlər Baxılıb: 2237 Tarix: 20 yanvar 2022\n"20 yanvarda qaranlıq gecədə, şam işığında dünyaya göz açmışam"\n"Bu gün həm mənim, həm də millətimizin yenidən doğulduğu gündür. Həmin gecə nə qədər əliyalın, dinc vətəndaş şəhid oldu, bəlkə də onların adını, ruhunu və missiyasını davam etdirmək üçün biz o şərəfli gecədə doğulduq. Bilmirəm, bu gün onların adını layiqincə davam etdirə bilirəm ya yox, amma vətənimiz\nSakinlərə xəbərdarlıq mesajı: "Coker azadlıqdadır"\nABŞ-ın Missuri ştatının sakinlərinin telefonlarına "Coker azadlıqdadır" yazılmış mesajlar göndərilib. Sözügedən mesaj patrul xidmətindən yollanıb. Mesajda qeyd olunub ki, Qotem sakinləri 1978-ci il istehsalı "Dodge 3700 GT" avtomobilini axtarır. Sözügedən avtomobil eynilə "Betmen"\nAzərbaycanlı vəzifəli şəxsin qardaşı oğlu Rusiyada qətlə yetirildi - FOTOLAR\nAzərbaycanlı gənc Rusiyada qətlə yetirilib. APA-nın yerli bürosunun xəbərinə görə, hadisə Yaroslavl şəhərində baş verib. Rusiya vətəndaşı, 10 il məhkumluq həyatı yaşamış şəxs spirtli içki qəbul edərək küçədə azərbaycanlı gənc, 2002-ci il təvəllüdlü Rəhimov Məhəmməd Zöhrab oğluna yaxınlaşaraq ondan pu\nQırışlar bu qidalardan qorxur\nQadınların gözəlliklərini, təravətlərini və cavanlıqlarını qorumaq üçün istifadə etdikləri bahalı kremlər və kosmetik prosedurlar təbiətin yetirdiyi nemətlərin möcüzəsindən daha effektli ola bilməz. Ona görə də təbiətin qanunu olan yaşlanma prosesini elə onun silahları ilə dayandıraq!. Axşam.az xaric\nKəlbəcər və Laçın yollarında vəziyyət necədir? - VİDEO\nKəlbəcər və Laçın rayonları ərazisində yağıntı davam edir. xəbər verir ki, bu barədə Azərbaycan Avtomobil Yolları Dövlət Agentliyi məlumat yayıb. Bildirilib ki, yollarda nəqliyyat vasitələrinin normal hərəkəti təmin olunması istiqamətində səhər saatlarından etibarən aparılan işlər davam etdirilir\nHacıqabulda qadın avtobusun altına düşərək ölüb\nHacıqabulda yol-nəqliyyat hadisəsi baş verib. APA xəbər verir ki, hadisə Bakı-Qazax magistralının Hacıqabul rayonunun Pirsaat kəndi ərazisindən keçən hissəsində qeydə alınıb. Yolda quraşdırılan dəmir səddin üzərindən keçmək istəyən qadın Bakı-Mingəçevir marşrutu üzrə işləyən iri tutumlu avtobusun altın\nAzərbaycan Respublikasında koronavirus (COVID-19) infeksiyasına 1 186 yeni yoluxma faktı qeydə alınıb, 582 nəfər müalicə olunaraq sağalıb. Nazirlər Kabineti yanında Operativ Qərargahdan verilən məlumata görə, COVID-19 üçün götürülən analiz nümunələri müsbət çıxmış 14 nəfər vəfat edib. İndiyədək ölkəd\nDiş ətinin qanamasının əsas səbəbi dişləri düzgün fırçalamaq, bərk sürtməkdir. Lakin bunun digər daha təhlükəli səbəbləri də var. Qaynarinfo xarici mətbuata istinadla bildirir ki, insanların əksəriyyəti diş ətinin qanamasına ciddi simptom kimi baxmır və bu çox səhv yanaşmadır. Diş ətinin qanamasını\n23:50Fulya ana oldu - FOTO\n23:38Prezident Brüssel görüşündə Zəngəzur dəhlizi ilə bağlı razılığın əldə olunduğunu bildirib\n23:26İlham Əliyev Ərdoğana zəng edib\n23:14Barışın atasını o canlandıracaq\n22:58Öldürdüyü qadının pullarını götürüb sevgilisi ilə Şamaxıya getdi - Bir cinayətin TƏFƏRRÜATI\n22:35"Papanın gül balası" Özbəkistanın məşhur yarışmasında - Video\n22:19Bu ölkədə "Apple" telefonlarına qadağa qoyuldu\n22:05Natiq Fərzəliyevin qızı ərə getdi - VİDEO\n22:00Yaşlı adamlar hər gün bu giləmeyvəni yeməlidir\n21:45Uşaqlar Lenini belə yedilər - VİDEO\n21:30Türkan Şorayın 600 minlik istirahət planı\n21:15Conni Depp vəkili ilə eşq yaşayır?\n21:00Çağlanın təəccübləndirən gözəllik sirri\n20:45"Kişinin ayağını da yuyacaqsan, suyunu da içəcəksən"\n20:30Bakının mərkəzi küçələrindən biri bağlanır\n• Faiq Azayev azadlığa buraxıldı - FOTO\n• Hava kəskin dəyişir - NAZİRLİKDƏN XƏBƏRDARLIQ\n• Məşhur azərbaycanlı aparıcı nişanlandı\n• Rəşaddan növbəti qalmaqallı meyxana - VİDEO\n• Mətanət İsgəndərlidən keçmiş gəlini ilə barışması haqda açıqlama\n• "Kişinin ayağını da yuyacaqsan, suyunu da içəcəksən"\n• Xoşqədəm Hidayətqızından həbs tələbi xəbərlərinə REAKSİYA - VİDEO\n• Rüstəm Muradov yaralandı, bacısı oğlu öldü - FOTO\n• "Təranənin yanında yaxşı kişi olsaydı..." - Rəqsanə\n• Qarabağ qazisinin intihar səbəbi MƏLUM OLDU\nMob: 055 6620257 , Email: [email protected] 0.097 | a: 0


Azərbaycanın ilk şəhid qadın jurnalisti » AZADPRESS\nAzərbaycanın ilk şəhid qadın jurnalisti\n16/12/2017 16/02/2018 admin\nSalatın Əsgərova 1991-ci ilin 9 yanvar tarixində Laçında şəhid edilib.\n1991-ci il yanvarın 9-da Laçından Şuşaya yollanarkən Qaladərəsi kəndi yaxınlığında Ermənistan silahlı qüvvələri tərəfindən amansızcasına qətlə yetirilən Salatın Əsgərova, Azərbaycanın ilk şəhid qadın jurnalistidir.\nSalatın Əsgərova 16 dekabr 1961-ci ildə Bakı şəhərində ziyalı ailəsində anadan olub. 1979-cu ildə Bakı şəhərində Mikayıl Müşfiq adına 18 saylı orta məktəbi əla qiymətlərə başa vurub. O, həmin il Azərbaycan Neft və Kimya İnstitutuna daxil olub.\nO, 1991-ci ilin yanvarın 8-dən 9-na keçən gecə Bakıdan Şuşaya Oleq Larionovun yanına getməyə qərara aldı. Salatın evdən hərbi forma geyinib çıxıb. Batalyon komandiri podpolkovnik Oleq Larionov Tayşet nəslindən idi, sibirli idi. O, 5 il batalyona rəhbərlik etmişdi, həmin batalyon 1990-cı ilin yazında Qazaxın Bağanis Ayrım kəndini ermənilərin hücumlarından qoruyub. Buna görə də ermənilər Larionovun başına 10 min rublluq mükafat vəd etmişdilər. O, həm də Qazaxda Salatın Əsgərovanı ölümdən xilas edib. Salatın Əsgərova Oleq Larionovla söhbət etdi.\n1991-ci il yanvarın 9-da pusquda durmuş erməni terrorçuları tərəfindən Yevlax-Laçın yolunun 141 km-də Qaladərəsi kəndi yaxınlığında, Gəncə şəhərinin 44682 saylı hərbi hissəsinə məxsus “UZ 469” markalı 30-14 NB dövlət nömrə nişanlı avtomaşın atəşə tutuldu. Ermənilər hərbi maşını iki istiqamətdən – həm avtomatdan, həm də snayper tüfəngindən qabaqdan, arxadan və soldan güllələdilər. Sonradan hadisə yerinə gələnlər maşında 113 güllə deşiyi saymışdılar. Hərbi maşının sürücüsü — serjant İ.Qoyek ölməzdən əvvəl əyləçi basa bilir, mayor İqor İvanov dərhal ölür. Podpolkovnik Oleq Larionov isə ermənilərə avtomatdan atəş açmağa imkan tapır. O, beş güllə yarası almasına baxmayaraq maşından yerə düşə bilir, yolu keçib ermənilərdən xeyli uzaqlaşıb, silahındakı patronlar qurtarana qədər onlarla döyüşür. Sonda o yerə yıxılır və ermənilər ona yaxınlaşıb yenidən güllələyirlər. Daha sonra erməni silahlıları maşının qapısını açıb, yaralı Salatın Əsgərovanı dayanmadan güllələyirlər. Güllələrdən biri onun gicgahına dəymişdi\nSalatın Əsgərovanın qatillərinin ələ keçməsində İsrafil Şahverdiyevin rolu böyük idi. Onların ölümünə bais olan Arno Mkrtçyan, Qraçik Petrosyan, Arvid Manqasaryan, Qaqik Arustamyan müəyyənləşdirilərək, 1991-ci ilin mayında həbs olunmuşdu. 1993-cü ildə cinayətkarlar ölümə məhkum edilirlər. Lakin göstərilən şəxslərin hamısı 1996-cı il mayın 8-də birtərəfli qaydada Ermənistana təhvil verilib.\n← Qəzza zolağında 4 fələstinli ölüb, 400-ü xəsarət alıb\nSaakaşvili Poroşenkoya barışıq məktubu göndərib →


59 üzv, 167 topik\nMəşhur modelyer Pyer Kardinin həyatını alt-üst edən qeyri adi qadın\n17 iyul 2020, 22:07\nBu əfsanəvi modelyerin adı bu gün bütün dünyada tanınan markadır. Pyer Kardin 500-ə yaxın dəb ixtirasının müəllifidir, onun muzaları ən məşhur və gözəl aktrisalar olub. Bununla belə Kardin heç vaxt gizlətmirdi ki, qadınlar yalnız estetik obyekt olaraq onda maraq oyadır. Modelyerin sözlərinə görə, həyatında “ruhunu alt-üst edən” və yaradıcı təxəyyülü alovlandırmağı bacaran yalnız bir qadın olub.\nBu yazıda oxucuları aktrisa Janna Moro ilə tanış olana qədər qadınlardan uzaq gəzən modelyerin qeyri-adi həyat hekayəsi ilə tanış edirik.\nModa markalarının dijital rəqabəti - Araşdırma\n26 fevral 2020, 01:14\nGemius-un araşdırmasına görə, Instagram moda sektorundakı reklam xərcləmələrinə görə, YouTube-u geridə buraxıb. Araşdırma 13-19 yanvar tarixlərini əhatə edir və moda və tekstil dünyasındakı dijital rəqabəti ələ alır.\nZiyaretçi sıxlığına görə zirvədə olan markalar\nGemius-un araşdırmasına görə, desktop üzərindən istifadəçilərin ən çox ziyarət etdiyi marka LC WAIKIKI olub. LC-dən sonrakı pillədə isə İspanyol moda nəhəngi Zara gəlir.\nAdolf (Adi) Dassler alman sənayeçi və idman geyimləri dünyasında məşhur “Adidas” şirkətinin yaradıcısıdır (1948). Adolf Dassler Bavariyanın kiçik Gerçogenaurah şəhərciyində dünyaya gəlib. Onun anası paltaryuyan, atası isə çörəkçi idi. Birinci dünya müharibəsi başa çatdıqdan sonra Almaniyada vəziyyət elə də yaxşı deyildi və Dassler ailəsi üçün də pis günlər başlayır. 1920-ci ilin əvvəlində Dasslerlər ailə biznesi yaratmaq qərarına gəlirlər. Bu ailə biznesi isə çəkməçilik idi. Adolfun anasının paltar yumaq üçün istifadə etdiyi məkan emalatxanaya çevrilir. Adolf, onun böyük qardaşı Rudolf və atası burada ayaqqabını tikir, bacıları və anası isə kətandan model hazırlayırdılar. Ailənin istehsal etdiyi ilk məhsul yataq çəkmələri olur.\n1924-cü ilin iyul ayında ailə artıq “Dassler qardaşlarının ayaqqabı fabriki”-nin əsasını qoymuşdu. Bu fabrikin isə öz növbəsində ailənin üzvləri də daxil olmaqla 12 işçisi var idi. Onlar birlikdə 1 gün ərzində 50 cüt ayaqqabı istehsal edirdilər.\n9 fevral 2018, 15:16\nBu fransız moda dahisinin adı əbədi olaraq dəb tarixinə öz möhürünü vurub. Christian Dior yaratdığı unikal modellərlə geyim yaradılması prosesini incəsənət səviyyəsinə qaldırmış, dəb sahəsində kiçik inqilab etmiş, qadınlara eleqantlıq bəxş etmiş və dünyaya bir növ tərz vermişdir. Onun dünyaya bəxş etdiyi bu zövqlü tərz bu günə qədər qorunub saxlanıb. Aşağıda bu istedadlı şəxsin daxili dünyasını kəşf etməyə imkan verən ən məşhur sitatlarını təqdim edirik:\nMən burjuaziya ailəsində doğulmuşam və bununla qürur duyuram. Uşaq vaxtı yaşadığım ev dəhşətli dərəcədə pis vəziyyətdə idi, lakin bu ev haqqında xatirələrim o qədər incə və möhtəşəmdir ki… Mən öz həyatımı və tərzimi həmin evin quruluşuna və formasına borcluyam. Evimiz boz çalarlara sahib açıq çəhrayı rəngə boyanmışdı və mən yeni tendensiyalar yaradan zaman məhz həmin rənglərin uyğunluğundan istifadə edirəm.\n17 noyabr 2017, 15:44\nStatistikaya inansaq, qadını cazibədar göstərən ən önəmli aksessuar dikdaban ayaqqabılardır. Lakin çoxları dikdaban ayaqqabıları bizə sevdirən ixtiraçının kim olduğundan xəbərsizdir. Bunu bilmək üçün xəritədə çəkməyə bənzəyən ölkəni axtarın. Xəritəyə diqqət etsəniz, İtaliyanın çəkməyə oxşadığını görəcəksiz.\nTaleyin qəribə oyunudur ki, xəritədə çəkməyə bənzəyən İtaliya dünyanın ən məşhur ayaqqabı ustalarını yetişdirir. Dünyanın bütün qadınları onları möhtəşəm göstərən ayaqqabılara görə italyan ayaqqabı ustası, rəssam və yenilikçi Salvatore Ferraqamoya borcludur.\n«Salvatore Ferragamo” ayaqqabı brendi artıq 75 ildən çoxdur ki, italyan dəbdəbəsinin sinonimi hesab edilir. Hollivud ulduzları arasında qazandığı populyarlığa görə, o, „Çəkməçi kralı“ və ya „Ulduz çәkmәçi” ləqəbini alıb. Salvatore Ferraqamo xatirələrində yazır ki, əllə tikilmiş ayaqqabıdan mükəmməl heç nə ola bilməz.


Türkiyədə kredit ödənişləri təxirə salındı aztəminatlılara pul veriləcək - PEYK.AZ\nParlamentdə xüsusi iş qaydası tətbiq edildi -...\n“Yalan danışmaq deputata yaraşmaz” — Müdafiə...\nPeyk Xeber Mar 28, 2020 0 134\nPeyk Xeber Apr 3, 2020 0 324\nPeyk Xeber Mar 19, 2020 0 170\nPeyk Xeber Mar 26, 2020 0 371\nadmin Apr 26, 2020 0 415\nadmin Apr 21, 2020 0 442\nPeyk Xeber Mar 31, 2020 0 400\nSilah gücü düşmənlə danışılacaq yeganə dildir...\nQusarda BƏDBƏXT HADİSƏ - Hasar uşaqların üstünə...\nDaha 248 nəfər koronavirusa yoluxdu - 2 nəfər...\nMaska taxmamağa görə cərimələr təsdiqləndi -...\nadmin Apr 27, 2020 0 221\nPeyk Xeber Mar 22, 2020 0 120\nPeyk Xeber Mar 27, 2020 0 353\nadmin May 24, 2020 0 61\nPeyk Xeber Mar 19, 2020 0 211\nPeyk Xeber Mar 27, 2020 0 292\nPeyk Xeber Mar 16, 2020 0 157\nTürkiyədə kredit ödənişləri təxirə salındı aztəminatlılara pul veriləcək\nPeyk.az xəbər verir ki, bu sözləri Türkiyə Prezidenti Rəcəb Tayyip Ərdoğan koronovirusla əlaqədar yaradılmış islahatlar paketi ilə bağlı açıqlamasında deyib. İlk gündən bütün imkanlarla vətəndaşın yanında olduqlarını vurğulayan Prezident qeyd edib ki, sosial həyat, sənaye, səhiyyə, ticarət, bank, maliyyə sektorları ilə bağlı qabaqlayıcı tədbirlər planlaşdırılıb. Prezident sözügedən paketlər haqqında ətraflı məlumat verib.\nPeyk Xeber Mar 19, 2020 0 80\nTürkiyə ordusu daha 4 terrorçunu zərərsizləşdirdi\nadmin Sen 21, 2019 0 3171\nadmin Sen 18, 2019 0 105\nadmin Sen 27, 2019 0 55\nBax, buna görə, evdə ölmüş insanların\nHamımız ölmüş qohumların və ən yaxın insanların şəkillərini saxlayırıq. Və, ümumiyyətlə,...\nadmin Oct 28, 2019 0 58\nBakıda 24 yaşlı qız plastik əməliyyat zamanı öldü\nAlmaniyada çalışan azərbaycanlı alim: “COVID-19 virusu...\n“COVID-19 pandemiyası ilə mübarizənin ikinci mərhələsinə başlanılanda artıq virus...\nAzərbaycan Mərkəzi Bankı (AMB) dolların aprelin 28-nə olan məzənnəsini açıqlayıb.\nMəşhur “Quş südü” konfetinin müəllifi Anna Çulkova 87 yaşında Vladivostok şəhərində...\nBakıda bıçaqlanma hadisəsi baş verib. “Report” xəbər verir ki, hadisə Nəsimi rayonunda...\nDərs vaxtı verilişinin sabahkı CƏDVƏLİ - FOTO\nadmin Sen 29, 2019 0 48\nBu ölkədə səkkiz günlük komendant saatı tətbiq ediləcək


Röya Elnarəyə söz atdı: “Piylərini yığardım” – VİDEO – Səhifə 308187 – Yenicag.Az\nAna Səhifə Maqazin Röya Elnarəyə söz atdı: “Piylərini yığardım” – VİDEO\nRöya Elnarəyə söz atdı: “Piylərini yığardım” - VİDEO\nYeni Çağ Media Qrupu – May 18, 2019 - 13:19\nƏməkdar artist Röya həmkarı Elnarəyə söz atıb.\nYenicag.az xəbər verir ki, efirdə müğənnilərin fotoları nümayiş olunub.\nAparıcı Zaur “Bu müğənnilərin harasında əməliyyat edərdin” sualını ünvanlayıb. Röya Natavan Həbibi, Abbas Bağırovun əməliyyata ehtiyacı olmadığını bildirib. Elnarə Xəlilovaya gəlincə, onun artıq piylərinin olduğunu qeyd edib.\n“5\_5” verilişindən olan görüntüləri təqdim edirik:


ABŞ-ın Suriya üzrə xüsusi nümayəndəsi James...\nRusiya dünyada bərabəri olmayan silahını orduya...\n17:12 4G “Nar” şəbəkəsi artıq Zərdabda!\n17:09 “Rusiya ilə Azərbaycan arasındakı əlaqələrin böyük perspektivi var” – Mariya Zaxarova\n17:02 Bu rayonun sakinlərinə ŞAD XƏBƏR - İlham Əliyev 19 430 000 manat ayırdı\n16:54 Bakıda DƏHŞƏT: Qız oğlanlara cinsi əlaqə təklif edən rəfiqəsini öldürdü\n16:44 Türkiyə DİN naziri Süleyman Soylu BƏYANAT verdi:"Avropa, ABŞ, Rusiya nə deyir desin...\n16:40 Şəhid hərbçimizin qardaşı HƏR ŞEYİ AÇDI: bütün iddialar YALAN İMİŞ\n16:26 Badamdar sürüşmə zonasında SON VƏZİYYƏT: Evlər sökülür? - RƏSMİ\n16:22 Ərdoğan xəbərdarlıq etdi: Suriyadan başqa dövlətlər çıxmayana qədər...\nAzərbaycan əhalisinin əsasən paytaxtda cəmlənməsi, iş yerlərinin, sənayenin, tikinti obyektlərinin, bankların əksəriyyəyinin şəhərdə fəliyyət göstərməsi və bunun yaratdığı fəsadlara istənilən qədər misal göstərmək olar. Bölgələr də ən yaxşı halda yerində sayır, paytaxt isə həddindən artıq yüklənir.\nƏlbəttə, bölgələrdən əhalinin infrastrukturun nisbətən yaxşı, iş yerlərinin isə nisbətən çox olduğu paytaxta axmasında qeyri-adi heç nə yoxdur. İnsanlar özlərinə normal iş yeri və rahatlıq axtarırlar ki, bu da az-çox paytaxtda mümkündür. Bizim fikrimizcə, bu, rəsmən elan edilməsə də hökumətin məqsədli siyasətidir –insanlar daha çox paytaxtda cəmlənsin ki, idarəetmə və nəzarət daha rahat olsun.\nElə bu məqsədli siyasətin nəticəsidir ki, ölkə ərazisinin təxminən 6-8 faizini təşkil edən Bakı büdcə daxilolmasının 85-90 faizini ödəyir. Ölkənin iqtisadi potensialı baxımından Bakı iqtisadi rayonundan qat-qat güclü olan bölgələri büdcə daxilolmalarında demək olar ki, iştirak etmir. Bölgələrin ayrı-ayrılıqda büdcədə payı 2-3 faizdən çox deyil. Hökümət isə bu disbalansın aradan qaldırılmasında maraqlı görünmür.\nƏksinə, hökümətin əməli addımları vəziyyətin daha da mürəkkəbləşməsinə xidmət edir. Məsələn, son 3-4 ildə dövlət investisiyalarının 60-65 faizi paytaxtın payına düşür. Elə götürək ipoteka kreditlərini. Bu proses başlayandan əsasən paytaxtda aparılır. Regionlarda evsizlik probleminin daha qabarıq olmasına baxmayaraq, daha çox Bakı sakinləri bu kreditdən hansı yolla olur-olsun faydalana bilir. Belə demək mümkündüesə, sanki region əhalisi bu ölkənin vətəndaşı deyil və onlar ücün ipoteka kreditləri əlçatmaz olaraq qalır. Hökümət onların problərinin həlli əvəzində, ipoteka kreditlərini müxtəlif yollarla yeni tikilən binalardakı mənzillərə yönəltməklə iş aparır. Görünür, burada qara qüvvələrin ambisiya maraqları öz işini görür.\nSevimli şairimiz M.Ə.Sabirin təbirincə desək:\n“Mən salim olum, cümlə cahan batsa da batsın”.\nİqtisadcı mütəxəsislərin sorğularından aydın olur ki, ipoteka kreditlərinin verilməsi prosesi paytaxtla məhdudlaşdırılmamalıdır. Regionlarda ipoteka kreditlərinin həcminin artırılması tikintilərin canlanmasına gətirib cıxara bilər. İpoteka kreditlərinin ən azı 60 faizi bölgələrə ayrılmalıdır.\nBakıdan fərqli olaraq regionlarda əhali ipoteka vasitısi ilə yeni tiklilərdə ev almağa maraqlıdırlar. 80 faiz əhali yeni tikililərdə ev almaq istəyir.\nBaşbilənlərimiz bölgələrimizə gəlib, əhalinin yaşam tərzini görsələr, heç də XV əsrdən geri qalmadığımızın əyani şahidi olarlar. Bu konteksdə Bakıdan fərqli olaraq bölgələrdə yeni tiklilərə marağın artmasına səbəb kimi paytaxdakı köhnə tiklilərin qiymətinin yeni inşa edilən binalardan qat-qat ucuz olmasını göstərmək olar. Mütəxəsislərin fikrincə, bölgələrdə ipoteka kreditləşməsinin aktivləşdirilməsi tikinti sahəsinin inkişafına təkan verəcək, işsizliyi azaldacaq.\nMaraqlı sual ortaya çıxır. Bəs niyə hökumət regionlarda tikinti sektorunun canlanmasında maraqlı deyil? Axı, bu, həm də regionlarda məşğulluq probleminin həllinə pozitiv təsir göstərir. Gün kimi aydındır ki, Bakıdakı tikintilərdə çalışanların ən çoxu rayonlardan gəlir. Əgər rayonlarda tikini canlansa, onda iş dalınca Bakıya üz tutmağa ehtiyac olmaz və adamlar öz yaşadıqları yerdə iş tapa bilərlər. Bu məsələyə hökumət öz aydınlığını gətirsə, yaxşı olar. Təəssüflər ki, maraqlı deyil.\nBizə məlumdur ki, İpoteka Fondunun statsistik məlumatında, verilən kreditlərin respublika üzrə göstəricilərində rayonlar üzrə göstəricilər açıqlanmır. Halbuki, bu, nə kommersiya, nə də dövlət sirridir. Sadəcə ya regionlara umumiyyətlə ipoteka kreditləri ayrılmır, ya da o qədər az ayrılır ki, açıqlamağa utanırlar .\n“O olmasın, bu olsun” filmində deyildiyi kimi, ”Babalı Sərvərin boynuna”.\nBir daha energetik içkilərin təhlükələri barədə - EKSPERT RƏYLƏRİ\n“Siz qudurmusunuz, bu cür yolu bəyənmirsiniz” – İcra nümayəndəsinin sakinə cavabı - VİDEO\n8 azərbaycanlının xəsarət aldığı qəza / Foto\nİnsan həyatı üçün təhlükəli olan top mərmiləri tapıldı - Bakıda\nBakı sakinlərinə MÜRACİƏT...\nPensiyaçılara şad xəbər - Gələn il ciddi artım olacaq\nBu gün 40 ailəyə mənzil verildi\nBDU-da əməkhaqqı ödənişi hər ay niyə yubadılır? – “SON 5 AYDIR MAAŞIMIZI UNİVERSİTET GECİKDİRİR…”\nNazirlik Qarabağ əlilindən “sanatoriya pulu” TƏLƏB EDİR - Əlillər sosial, hüquqi və siyasi yöndən tam hüquqsuz durumdadır\nDeputatların mobil nömrələri “məzələnmək” üçündür?\nSahil Babayev də struktur islahatlarına başladı\nGüclü külək hasarı aşırdı, SAKİNLƏR QAZSIZ QALDI - Bilgəhdə yaranmış problem hələ də aradan qaldırılmayıb\n"Asfaltı çəkib, 7 il istismar qarantiyası vermişdi, amma..." - İCRA BAŞÇISINA QARŞI MƏHKƏMƏ İDDİASI\nCanlı efirdə ŞOK: Diz çökdürdüyü oğlanın atası ilə... - VİDEO


Siyavuş Novruzov: «Əli Kərimli AXCP-nin deyil, sadəcə olaraq «Yurd» təşkilatının varisi kimi fəaliyyət göstərir» - FakatAt.Az\nSiyavuş Novruzov: «Əli Kərimli AXCP-nin deyil, sadəcə olaraq «Yurd» təşkilatının varisi kimi fəaliyyət göstərir»\nTarix : 2015/09/26 15:12 Kateqoriya : MÜSAHİBƏ\nYeni Azərbaycan Partiyasının (YAP) icra katibinin müavini, Milli Məclisin deputatı Siyavuş Novruzovun SƏS TV-yə müsahibə verib. «Fakt-Araşdırma» həmin müsahibəni təqdim edir.\n- Azərbaycan Prezidenti İlham Əliyevin yanında iqtisadi məsələlərə və 2016-cı ilin dövlət büdcəsinin hazırlığı işlərinə həsr edilmiş müşavirə keçirildi. Dövlət başçısı bildirdi ki, “Qərb mediası miqrantlara tamamilə biganə və etinasız yanaşır”. Siz bu barədə nə deyərdiniz?\n- Ümumiyyətlə qeyd edim ki, Azərbaycan Prezidenti İlham Əliyevin yanında iqtisadi məsələlərə və 2016-cı ilin dövlət büdcəsinin hazırlığı işlərinə həsr edilmiş müşavirə çox vacib məqamlarla yadda qaldı. Dövlət başçısı aidiyyatı stukturlara hökumətin gələcək fəaliyyətini hansı istiqamətdə qurması, Azərbaycanda başlanan tikinti, quruculuq və abadlıq işləri, islahatların həyata keçirilməsi, yeni iş yerlərinin açılması, sosial layihələrlə bağlı proqramların yerinə yetirilməsi, investisiya layihələri ilə bağlı birbaşa tapşırıq və tövsiyyələrini verdi. Bütün aparılan və görülən bu işlərin hamısı əhali, xalq, cəmiyyət üçündür. Müşavirədə də qeyd olunduğu kimi dünyada, regionda baş verən hadisələr və səbəbi bizdən asılı olmayan müxtəlif iqtisadiyyatda baş verən təlatümlər təbii ki, Azərbaycanda da yan keçmir. Çünki ölkəmiz hər hansı bir adada deyil, əksinə bu dövlətlərlə ünsiyyətdədir və onlarla iqtisadi, ticari, nəqliyyat dövriyyələri var. Əgər Avropada, Yaxın Şərqdə, post-Sovet məkanında hər hansı bir hadisə baş verirsə, istər-istəməz bizdən asılı olmayan səbəblərdən ölkəmizə də təsir edir. Ümumiyyətlə, elə hallar baş verir ki, biz nə qədər istəsək də onun tərəfimizdən qarşısı alına bilməz. Çalışırıq ki, bu kimi hallar Azərbaycan vətəndaşına, ölkəmizdə yaşayan insanlara təsirsiz ötüşsün. Vaxtilə Azərbaycanda qoyulan İqtisadi İnkişaf Strategiyası, qeyri-neft sektorunun inkişafı və bununla bağlı olan digər xidmət sahələrinin inkişaf etdirilməsi, neftdən gələn gəlirlərin Azərbaycanın infrastruktur layihələrinə cəlb olunması bizi digər ölkələrdən xeyli qabağa saldı. Nəticə etibarilə bu müddət ərzində Azərbaycanda neçə onilliklərlə görülməyən işlər görüldü və başa çatdırıldı. Biz bu gün dünyaya nəzər salsaq görürük ki, stabil dövlətlərin dağıdılması, orada yaşayan xalqların iradəsi ilə deyil, əksinə kənar güclərin həmin dövlətlərin təbii sərvətlərinin mənimsənilməsi və öz maraqlarına xidmət etməsinin nəticəsində yaradılan süni konfiliktlər bu gün Avropadan da yan keçmir. Yəni Avropa özünə aid olmayan və başqa ölkələrin daxili işlərinə qarışmaq prosesinin nəticəsi olaraq bu gün dünyanın bir çox yerlərində yeni-yeni münaqişə ocaqları yaranıb. Təbii ki, bu getdikcə davam olunmaqdadır. Əgər vaxtilə soyuq müharibə bitənədək bir münaqişə ocağı var idisə, bu gün İsrail-Fələstin münaqişəsi çox-çox geridə qalır və ondan qat-qat böyük miqyaslı insanlara, ölkələrə ziyan verən, dövlətləri parçalayan və s. süni münaqişələr yaranıb. Bizlər də bunun şahidiyik. Bu xaosun qarşısı alınmasa bundan sonra daha böyük fəlakətlər gözlənilər bilər və gözlənilməkdədir.\nƏgər əvvəllər Avropa özünün həmişə əsas dəyəri kimi insan haqları prinsiplərini ortaya qoyurdusa, bu gün insan hüquqlarının pozulmasını, insana qarşı ən alçaldıcı hərəkətlərin olunmasını biz mətbuat, televiziya vasitəsilə şahidi oluruq. Görürük ki, onlar insanları miqrant kimi deyil, əksinə yaşından, cinsindən asılı olmayaraq uşaqlı, böyüklü, qocalı qul kimi vaqonlara yığaraq bir ölkədən başqa ölkəyə deportasiya edirlər. Burada hansı insan dəyərindən, hüququndan danışırlar. Bütün bu olanlara Avropa mətbuatı susur. Əksinə, hətta bəzi yerlərdə miqrantlara qarşı etiraz aksiyaları keçirirlər və onların gündəlik tələbatı olan qida məhsullarından da məhrum edirlər. Onlara qarşı çox amansız şəkildə davranış sərgiləyirlər. Böyük Britaniya kimi güclü bir dövlət iki il müddətinə cəmi 5 min miqrant qəbul etmək haqqında qərar qəbul edib. Hətta o miqrantların böyük əksəriyyəti dini seçimlə bağlıdır. Aparılan təhlillər nəticəsində məlum olub ki, Ərəb ölkələrindən, Afrikadan ora üz tutan insanlar başqa dini inanca məxsus olanlardır. Bu gün Almaniyada 150 min mühəndis, 40 mindən artıq xidmət sahəsi, 90 mindən artıq təmizlik işləri ilə bağlı vakansiya yeri var. Əhali yaşlı olduğu üçün istər-istəməz burada boş iş yerləri yaranır. Məhz bunun nəticəsi olaraq onlar Avropa ölkələrindən deyil, digər ölkələrdən ucuz işçi qüvvəsi cəlb edirlər. Cənab Prezident İlham Əliyevin də keçirdiyi müşavirə bir növ Azərbaycan xalqına müraciət idi. Bu yaxınlarda Aralıq dənizinin Türkiyə sahillərində körpə uşaq cəsədi tapıldı. Suriya müharibəsindən qaçan bir ailənin faciəsi olan bu hadisə bütün bəşəriyyəti ayağa qaldırmalıdır. Türkiyə kimi bir dövlət iki milyondan artıq qaçqın qəbul edib. Bütövlükdə Avropa İttifaqı isə 5 il müddətinə 150 min miqrantı qəbul edib-etməmək haqqında hələ də fikirləşir. Yunanıstan adalarında miqrantlar bir növ əsir kimi saxlanılır. Bəyəm onların hüquqları yoxdur, onlar insan deyil? Avropa Xartiyasında da var ki, siyasi və hərbi münaqişə nəticəsində miqrant olmuş şəxslər heç bir maneə törədilmədən Avropanın istənilən dövlətinin ərazisində yaşamaq hüququna malikdir. Bu gün biz bunun şahidi olmuruq. Vaxtilə hinduların, qaradərililərin başına gətirilənlər bunun yanında çox yüngül hadisələrdir. Hətta burada insan alverinin qurbanına çevrilənlər var. Onlar itkin adı altında bu sahə ilə məşğul olan tacirlərin qurbanına çevrilirlər. Hesab edirəm ki, biz bu məsələyə çox ciddi yanaşmalıyıq. Türkiyədə baş verən hadisələrə nəzər salsaq görərik ki, NATO-nun üzvü olan dövlətə qarşı riyakarcasına təxribatlar həyata keçirilir. Bir zaman qeyd etdilər ki, “İraq-Şam İslam Dövləti” (“İŞİD”) Türkiyə sərhədlərinə yaxınlaşır. Bəs nə oldu ki, “İŞİD” birdən-birə Türkiyə sərhədlərindən uzaqlaşdı. Orada PKK-nı silahlandırdılar ki, guya “İŞİD”ə qarşı döyüşsün. Əslində şahidi oluruq ki, PKK terrorçuları silahlandırılır və Türkiyənin üzərinə göndərilir. Azərbaycan xalqı hər zaman ölkə iqtidarını dəstəkləyib və bundan sonra da daha güclü şəkildə dəstəkləməlidir.\n- Dövlət başçısı müşavirədə qeyd etdi ki, ABŞ-ın bəlli dairələri, xüsusilə bu humanitar fəlakətdən nəticə çıxarmayan Avropadakı bəzi qüvvələr müəyyən beynəlxalq QHT-lər və “5-ci kolon” vasitəsilə Azərbaycan kimi sabit və inkişaf edən ölkələri də xaosun girdabına sürükləmək üçün cəhdlərini davam etdirirlər.\n- Biz hələ Ərəb yarmadasında hadisələr baş verərkən həmin olayları pisləmişdik və indinin özündə də bunu pisləyirik. Orada müxalifət adı altında, guya demokratiya uğrunda mübarizə aparan insanların hamısı Əfqanıstan, Pakistan ərazisində terrorla məşğul olan "Əl-Qaidə"nin və ona himayədarlıq edən böyük dövlətlərin nümayəndələri idi. Sonradan onlar adlarını dəyişdirsələr də məqsəd və məramları eyni idi. Avropa İttifaqına daxil olan ölkələrin özündən on mindən artıq insan bu gün İraq-Şam İslam Dövləti (İŞİD) sıralarında döyüşürlər. Həmçinin orada hərbi xidmətdə olmuş NATO-ya məxsus qüvvələrin əsgərləri və digərləri artıq bu qruplaşmanın tərkibindədir. Yəni onu hansısa din adı altında verməyə, maskalamağa çalışırlarsa da bu alınmır. Əslində bu, çox səhv addımdır. Təbii ki, müsəlmanlar gözəl bilir və Qurani-Kərimdə də göstərilib ki, yönümündən asılı olmayaraq terror (qəddarlıq, insana əzab vermək və s.) qadağandır. Ona görə də din pərdəsi altında bunu etməyin heç bir mənası yoxdur. Bütün İslam üləmaları, alimləri də bunu təsdiq edə bilərlər. Hər bir ölkədə bunlara haqq qazandıran, onların işinə siyasi don geyindirən əlaltıları mövcuddur. İndiyədək onlar həmin əlaltılarını müxtəlif vəsaitlərlə, qrantlarla, yardımlarla özlərinin kölə, qul vəziyyətinə gətirib salıblar. Vaxtilə Ukraynada ilk çevriliş baş verəndə (“Narıncı İnqilab”), Azərbaycanda da bir qrup boğazına şarf bağlayaraq narıncı ayaqqabı, şalvar və köynək geyindi. Məsələn, Gürcüstanda “Qızıl Gül” inqilabı baş verərkən onlar da əllərinə bir dəstə gül götürüb başladılar küçələrə çıxmağa. O cümlədən də “Ərəb Baharı” başlayan kimi bir qrup ortaya düşərək dedi ki, biz də bunu edirik.\nBu insanların dərrakəsi o qədər aşağı səviyyədədir və başa düşmürlər ki, Azərbaycan inkişaf etmiş bir dövlətdir: Azərbaycan demokratik dövlət quranda, o dövlətlərin heç biri dünya xəritəsində yox idi. Hətta ölkəmizdə ilk Opera yaradılanda bu ölkələrin mədəniyyətdən məlumatları yox idi. Eləcə də Azərbaycanda 1918-ci ildə qadına seçki hüququ veriləndə ABŞ-da 1962-67-ci ilə qədər qadınların seçki hüququ mövcud deyildi.\nBeləcə, zamanı, məkanı, xalq-iqtidar birliyini nəzərə almayan, sosial bazası, elektoratı olmayan bu insanlar ortaya düşüb özlərinin riyakar, satqın, başqa dövlətin əlaltısı olmaq missiyasını üzərlərinə götürüblər. Sonda iflasa uğradılar. Nəticədə, ətrafında olan insanlar antiAzərbaycan mövqelərinə görə həmin partiyalardan, təşkilatdan uzaqlaşdılar. Sadəcə, orada 3-5 nəfər Vətən xaini, milli satqın qalıb. Onlar “Milli Şura”nın yanında "Milli Satqınlar Şurası" yazmalı idilər. Çünki bunlar bəlli insanlardır. Azərbaycanda hər hansı bir təbii fəlakət və xaricdə Azərbaycan əlehinə yazı yazılan kimi buna dərhal reaksiya verirlər. Onları bu hadisələrin millətə, dövlətə ziyanı maraqlandırmır. Ən azından zərrə qədər də olsa vətənpərvərlik, azərbaycançılıq hissi olan insan buna öz etirazını bildirməlidir. Ümumiyyətlə, bu şəxslərin axırına az qalıb. Onlar artıq Azərbaycanın ictimai-siyasi həyatından siliniblər.\n- Prezident həmçinin bildirdi ki, bəzi xarici dairələr Azərbaycanda "Maydan hərəkatı"nı yaratmaq istəyirdilər, gəncləri bu çirkin işlərə sövq etmək istəyirdilər, onları bədbəxt etdilər. Bu haqda siz nə düşünürsünüz?\n- Ümumiyyətlə, bəzi beynəlxalq təşkilatlar var ki, onların arxasında erməni lobbisi dayanır. Onların mərkəzi ofislərində, təşkilatların idarə heyətlərində bilavasitə ermənilər təmsil olunurlar və bəlli mənbələrdən vəsait alırlar. Həmin vəsaitin bir hissəsini onu verən təşkilatın özünə qayıdır, digər hissəsi isə Azərbaycanın imicinə xələl gətirmək, ictimai-siyasi sabitliyi pozmaq, müxtəlif iğtişaşlar yaratmaq və ölkəmizi hansısa xaos, müharibə şəraitində və s. olan dövlət kimi qələmə verməyə sərf olunur. Onların əsas məqsədi müxtəlif üsullardan, vasitələrdən istifadə etməklə öz firmalarını, təşkilatlarını ölkəmizdə güzəştli şərtlərlə yaratmaqdır. Digər tərəfdən müsəlman ölkəsi olaraq Azərbaycanın inkişaf etməsi, müasirləşməsi, bütün dinlərin, təriqətlərin eyni qaydada ölkəmizdə fəaliyyət göstərməsi və s. onları çox narahat edir. Təbii ki, bunun üçün də “sapı özümüzdən olan baltalar” tapıb ortaya çıxarırlar. Məsələn, “Milli Şura” yaranan kimi qondarma "Talış-Muğan Respublikası"na müraciət etdi. Hansı ki, bu söhbət çoxdan bitmişdi. Hətta "TMR"-in qondarma başçısı Əlikram Hümbətov Ermənistana səfər edib orada etdiyi çıxışlarda Azərbaycan əleyhinə fikirlər söyləyirdi. “Milli Şura”nın üzvlərindən biri isə onu dəstəkləmişdi. Artıq xoruzun quyruğu görünür. Yəni onlara verilən qrantların məqsədi, məramı odur ki, nə edirsiniz edin, nə qədər məniməsiyirsiniz mənimsəyin, amma qalan hissəsini mütləq Azərbaycanda iğtişaşların törədilməsinə yönəldin. Hətta sizlərdə şahidi olduz ki, Azərbaycanın bir neçə rayonunda buna cəhd etdilər. Lakin hüquq-mühafizə və digər təhlükəsizlik orqanları həmin olayların qarşısını vaxtında aldı. İkincisi isə heç bir dövlətə, hətta bizi istəyən dövlət olsa belə, güclü Azərbaycan dövləti, prezidenti sərf etmir. Onlar hesab edirlər həmin dövlət arabanın beşinci təkəri olmalıdır.\nBu gün Azərbaycan regionda sırf müstəqil və ölkələrlə bərabərhüquqlu siyasət aparan bir dövlətdir. Burada bir növ Azərbaycan xalqının maraqları təmsil olunur. Yəni hansısa bir dövlətin, qurumun, təşkilatın yox. Onlar Ukrayna hadisələri başlanan zaman gördülər ki, heç nə etmək mümkün deyil. Hətta Azərbaycan müxalifəti belə bir fikir söyləmişdi ki, Ukraynaya Heydər Əliyev lazımdır. Artıq ayrı-ayrı yerlərdə bunu etiraf edirlər. Bu gün Prezident İlham Əliyev tərəfindən Azərbaycanın uğurlu siyasəti daha geniş və çoxşaxəli şəkildə davam etdirilir. Azərbaycanda I Avropa Oyunları keçirildi. Hər dəfə keçmiş dövlət başçıları, siyasət, mədəniyyət, incəsənət xadimləri ölkəmizə gəlir burada yaradılan şəraiti görürlər. İlk Avropa Oyunlarında bir milyarddan artıq insan televiziya vasitəsilə Azərbaycanı izlədi. Ümumilikdə götürdükdə Azərbaycan bu gün regionda bir təhlükəsizlik, stabillik adasıdır.\n- Artıq Parlament seçkilərinə az bir müddət qalıb. Amma müxalifət hələ də Yeni Azərbaycan Partiyasının (YAP) namizədlərinin namizəd siyahısını gözləyir. Sizcə onların bu narahatçılığı nə ilə bağlıdır?\n- Heç şübhəsiz ki, mən müxalifətin Yeni Azərbaycan Partiyasının (YAP) namizədlərinin siyahısının açıqlamamasına görə narahatçılığını başa düşürəm. Hər bir partiya namizədlərini elan etsə də biz gündəlik dairələrlə, yerli təşkilatlarla, seçki qərargahları ilə əlaqə saxlayırıq. Çalışırıq ki, müəyyənləşdirək görək kimlər dairə seçki komissiyasına müraciət edib və onlar hansı partiyalardır və s. Onlar gözləmə mövqeyi tuturlar ki, hansı dairədən YAP-ın hansı namizədi irəli sürüləcək. Bunda sonra da ola bilsin ki, onlar öz dairələrində dəyişikliklər etsinlər. Bu şəxslər çalışacaqlar ki, zəif nöqtə axtarsınlar və nöqtədən namizəd irəli sürüb Milli Məclisdə yer qazanmaq uğrunda mübarizə aparsınlar.\nÜmumilikdə götürəndə parlament seçkiləri ilə bağlı həm ictimai-siyasi mühit sağlamdır, həm qanunvericilik bazası var, həm də seçkilərə hazırlıq prosesi tam normal qaydada gedir. Azərbaycanda olan ictimai-siyasi təşkilatlar, o cümlədən qeyri-hökumət təşkilatlarının (QHT) nümayəndələri, bütün təbəqədən olan insanlar seçkilərdə iştirak etməsi ilə bağlı bəyanat veriblər. Artıq onların müəyyən hissəsi dairələrə müraciət etməyə başlayıb. Yerdə qalan bir neçə qurum isə sosial bazası, elektoratı olmayan siyasi təşkilatlardır. Bəllidir ki, onlar milli satqınlardır. "Milli Şura" adlı bu qurum dairələrin heç birindən namizəd irəli sürə bilmədiklərindən və bu gün tənəzzül dövrü yaşadıqlarından bu prosesdə iştirak etmirlər. Qeydiyyatdan keçən siyasi təşkilatların demək olar ki, əksəriyyəti seçki prosesində iştirak edir.\n- AXCP partiyası ətrafında Əli Kərimli ilə Razi Nurullayevlə arasında konfiliktlər getdikcə güclənməkdədir. Bunun sonu necə ola bilər?\n- Ümumiyyətlə, AXCP-də anti-milli qüvvələr toplaşıb. Az-çox millətini, xalqını, dövlətini sevən, dünyada gedən prosesləri bilən və başa düşən insanlar artıq AXCP-dən üz döndəriblər. Beləcə onlar haqlı olaraq da özlərinin haqlarını tələb edirlər. Vaxtilə Əbülfəz Elçibəyin müavinləri olanlar bu gün özləri siyasi təşkilat yaradıblar. Əli Kərimli AXCP-nin deyil, sadəcə olaraq “Yurd” təşkilatının varisi kimi fəaliyyət göstərir. AXCP ona etibarnamə ilə verilməyib. Əli Kərimli AXCP adını mənimsəyib. Bu baxımdan da Siyasi Partiyalar haqqında qanuna uyğun olaraq AXCP-dən ayrılanlar demokratik qaydada öz haqlarını tələb edirlər. Əli Kərimli və ətrafı isə söz, fikir azadlığı barədə düşünən insanları dərhal partiya sıralarından uzaqlaşdırır, üstəlik onlara iqtidara işləyənlər damğası vururlar. Əslində iqtidara işləmək millətə, xalqa, dövlətə işləməkdir. Erməni lobbisinə, Azərbaycanı dağıtmaq istəyən qüvvələrə qarşı işləmək isə əsl cinayətdir. Onlar Azərbaycanda “Maydan hərəkatı”nı yaratmaq istəyənlərə, xaricdən pul alıb iğtişaş törədənlərə, evləri yandıranlara və s. işləyirlər. Çünki bu şəxslər özləri də o yolun yolçularıdır. Leyla Yunusu bir balaca “silkələməklə” Avropanın 4 yerində mülkləri və banklarda pulları ortaya çıxdı. Sual olunanda ki, bunlar nədən ötrüdür, Arif Yunus dedi ki, qardaşımla görüşmək üçün yer lazım idi. Bəyəm görüşmək üçün xaricdən ev almaq lazımdır? Bunun üçün otel və başqa-başqa yerlər də var. Əgər bu evdisə deməli bu evdə plan cızılır. Verilən cavabın özü belə məntiqsizdir. İndi təsəvvür edin Əli Kərimlini tutub silkələsən nə qədər mülklər və xarici banklarda vəsaitlər ortaya çıxacaq. Bu təşkilatların artıq iç üzü bəllidir. Azərbaycan ictimaiyyəti bunu bilir, görür və qiymətləndirir.\n- Necə düşünürsünüz, Cəmil Həsənlinin parlament seçkilərində namizədliyini verməməsi Əli Kərimlinin bilavasitə təsiri ilə bağlı ola bilərmi?\n- Cəmil Həsənli də artıq bu prosesin iştirakçısıdır. Bunlar bir medalın iki üzüdürlər. Digər tərəfdən Cəmil Həsənliyə heç kim səs verən deyil. Vaxtilə o, millət vəkili seçilib. Seçilməyinin səbəbi isə odur ki, o müəyyən pərdə arxasında gizlənirdi və alim kimi özünü cəmiyyətə sırımağa çalışırdı. Onun iç üzü artıq açılıb, bundan sonra heç kim ona dəstək verməyəcək.


YUXU NEDIR? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Nə səbəb olur ki, insan yuxuya gedir? Bu haqda alimlərin bir çox fikirləri vardır. Bəziləri hesab edirlər ki, yuxu zamanı beyndəki qanın bir çox hissəsi bədənin müxtəlif yerlərinə axırlar. Və onu fiziki amillərlə əlaqələndirirlər Bəziləri belə əqidədədirlər ki, cismi fəaliyyət nəticəsində bədəndə xüsusi maddə cəm olur ki, bu da əsəb sisteminə təsir göstərir və insanda yuxu halı meydana gətirir. Və bu hal o zamana qədər davam edir ki, həmin maddə bədən tərəfindən tamamilə sorulur. Buna görə də onu kimyəvi amil adlandırırlar. Bəziləri isə yuxunu bir növ əsəb amili ilə əlaqələndirirlər və deyirlər ki, insan beynində yerləşən fəal əsəb sistemi əzaların hərəkətini təmin edir. Və çox yorğunluq nəticəsində yorulur və sönür. Bu da əsəb amilidir. Bütün bu nəzəriyyələr yuxunu qanedici dərəcədə izah etmirdilər. Ancaq bütün bu amillərin də təsiredici olduğunu inkar etmək də mümkün deyildir. Harvard Səhiyyə Məktəbi ilə Afina Universitetinin alimləri 6 ildən artıq müddətdə 26-86 yaş arasında olan 23 681 nəfər üzərində apardıqları təcrübə nəticəsində müəyyən etmişlər ki, gün- düzlər iş arası qısa müddətli yatan adamlar ürək xəstəliklərinə daha az tutulurlar. Belə adamlarda ürək xəstəliklərin gündüzlər yatmayan şəxslərə nisbətən 37 faiz az müşahidə olunmuşdur. Alimlərin fikrincə, həyacan və narahatlıqlarla yüklənmiş gün ərzində qısa müddətli yuxu stres və yorğunluğu bədəndən çıxartmaq üçün ən yaxşı vasitədir.. Yuxusuzluq Yuxusuzluq nəinki bizim üçün, hətta ətrafımızda olanlar üçün pisdir. Hesablamalara əsasən hər il yuxulu sürücülərin səhvi ucbatından on minlərlə yol qəzası baş verir. 1920-ci illərlə müqayisədə indi Böyük Britaniyada insanlar gecə təxminən 8 saat yatırlar. Yuxu mərhələləri Yuxu müxtəlif mərhələlərdən ibarətdir. Dərin yuxuya getməzdən öncə 10 dəqiqə ərzində yarıyuxulu vəziyyətdə oluruq ki, bu da birinci mərhələdir. İkinci mərhələdə dərin yuxuya gedirik. Bu mərhələ 20 dəqiqə davam edir. Üçüncü və dördüncü mərhələlər isə bundan sonra gəlir. Dərin yuxu vaxtı bədənimiz və beynimiz gün ərzində keçirdiklərimizdən dincəlir. Buna bəzən delta yuxusu da deyirlər. Bu müddət ərzində bir heç bir yuxu görmürük. Normal gecə ərzində adamlar müxtəlif mərhələlərdən keçirlər. Problemlər bu mərhələlərdə pozulma olarsa əmələ gəlir. Nə qədər yatmaq olar? Günorta yatmaq üçün vaxtı olmayanlar üçün günün bu vaxtı yuxulu olmaq normal haldır. Maraqlıdır ki, gecə yuxusunu artıran adamlar günorta yatmağa ehtiyac duymurlar. Amma günorta 10 dəqiqəlik yuxu ala biləniz bu çox xeyirlidir. Yuxu və əhval-ruhiyyə bir-biri ilə əlaqələdir. Bu əlaqə hələ indiyə kimi tam başa düşülməyib. Amma doyunca yemək kimi, doyunca yatmaq da adamı xoşbəxt edə bilər..


Baxış sayı: 28617\nElanın kodu: 139826\nXırdalan şəhərində 18 mərtəbəli binanın 16-cı mərtəbəsində 84 kv.m sahəsi olan 2 otaqlı təmirsiz mənzil kreditlə satılır. Mənzildə qaz, su, işıq var, lift işləyir. Alıb dərhal təmirə başlaya bilərsiniz. Yaxın vaxtlarda kupça veriləcək. İlkin ödəniş 20,000 AZN, qalanı 36 aydı aylıq 1241 AZN.


21 İyul 2019 20:55\n5 Şərh Baxış: 1 872\nBaşlıqdakı bu sözlərlə demək olar ki, bütün gəlin və qayınanalar bir-birilərinə müraciət edirlər. Ancaq bunu səmimiyyətlə ifadə edən nə qədər gəlin və ya qayınana var? Elə isə gəlinlər və qayınanalar bir-biriləri ilə necə davranmalıdırlar?\nMilli.Az gencaile.az-a istinadən bildirir ki, gəlin bu sualın cavabını bir yerdə axtarmağa çalışaq...\nGəlinlər necə davranmalıdırlar?\n* Qayınananızı ananızdan ayırmayın. Ananızla mübahisə etdikdən sonra onun könlünü necə alırsınızsa, qayınananızın da könlünü elə alın.\n* Onun pis hərəkətlərini görməməzliyə vurun, yaxşı hərəkətlərini isə hamıya danışın.\n* Qayınananıza sevginizi ifadə etməkdən çəkinməyin.\n* Özünüzün də bir gün qayınana olacağınızı unutmayın.\n* Aradakı nəsil fərqini nəzərə alaraq anlaşılmazlıqları səmimi qarşılamağa çalışın.\n* Bayramlarda, əlamətdar günlərdä qayınananızı ziyarət edin, əgər bu mümkün deyilsə, zəng edin.\n* Həyat yoldaşınızın ata-anasını tez-tez görməsindən narahat olmayın. Unutmayın ki, siz də ananızı o qədər sevirsiniz.\nQayınanalar necə davranmalıdırlar?\n* Gəlininizi qızınızdan ayırmayın. Özünüzün də bir vaxtlar gəlin olduğunuzu və yaşadığınız problemləri xatırlayın.\n* Gəlininizə sevginizi ifadə etməkdən çəkinməyin.\n* Gəlininizə səhvlərini, çatışmazlıqlarını qəlbinə dəymədən söyləməyə çalışın, yaxşı hərəkətlərini isə hamıya danışın.\n* Gəlininizin gördüyü hər işə müdaxilə etməyin, bəzən sizin istədiklərinizi etməsə belə, bunu səmimi qarşılamağa çalışın.\n* Gəlininizin qohumları ilə görüşməsindən narahat olmayın. Sizi tez-tez görməyə gələn qızınızı xatırlayın.\n* Siz gəlininizlə nə qədər xoş davransanız, oğlunuzun da yuvası bir o qədər möhkəm olar.\n* Bəzən gəlininizin də öz uşaqlarınız kimi şıltaqlıq edə biləcəyini unutmayın.\nasi · 21 İyul 2019 21:3334\nYazılanların bizə heç bir aidiyyatı yoxdur..Mənim nəzərimdən insan 1 dəfə düşər və o düşüş əbədi olar..Qəlbimdən qırılıb çıxan insan kim olur olsun, geri dönüşü və qəbullanması mümkün deyil..Istər el dili ilə desək barmağının 5-ni də bal edib verə mənə, faydasızdır..Bu xüsusiyyətimi pisləsələr də, mən çox sevirəm..Inanmıram ki, məqalədə qeyd olunanları nə vaxtsa edə biləcəm..Əvvəla xasiyyətim, sonra da yaddaşım buna imkan verməz..Heyvan heyvanlığı ilə bir dəfə keçdiyi bataqlığı ikinci dəfə keçmir..Uşaqların atasının xatirinə edirəm nə etsəm, yaxşı mənada..Qaynatmı isə, çox sevirəm, onun yeri başqadı..Heyif ki, qocalıb artıq..\nƏSİ. · 21 İyul 2019 23:0130\nQayınana,Gəlin:))İkisi də qadın,ikisi də bir-birinə düşmən☺.Bir dəfəlik bilmək lazımdır ki,qayınana ana deyil!!!Gəlin də qız!!!Bunu biləndə işini də bilirsən.Sən ondan çox şey gözləmirsən,sadəcə öz işini bilirsən.Həm evinin xidmətçisi,həm də ağası olursan.Təhərində,təhərini bilərəkdən.Hörmətini saxlayaraq,öz hörmətini saxlayaraq.Bir də bu insanın xarakterindən asılıdır.Vicdanına və öz rahatlığına düşkün olan insan hörmət məsələsində diqqətli olur.Özü üçün bunlar bir şey ifadə etməyənlər,öz istədiyini edir..Öz adımdan deyim:-Mənim üçün öz vicdanımın rahatlığı dünyaya dəyər.Çox şey etsəm də,heç nə gözləmirəm.Gündəlik qayğılarımdan biri kimi baxıram.Mənim üçün mənə edilənlər bir şey ifadə etmir,çünki kim olduğumu bilirəm,qarşımdakının mövqeyini bilirəm və onu başa düşürəm:).\nSeva · 21 İyul 2019 23:4410\nQaynene ananı evez ede bil mez\nSeva · 21 İyul 2019 23:4520\nAnadan bbaşqasi yalan dı\nRuya · 22 İyul 2019 07:0500\nReal heyatda yazdiqlatinizin hamisina emel ede bilecek insan tesevvur etmirem.\n09:52 8 394 Bakıda daha bir vəzifəli saxlanılıb - Külli miqdarda vəsait mənimsəyib\n09:15 6 973 Azərbaycanlı müğənninin oğlu oldu - FOTO\n10:25 6 696 Zəlzələdə Azərbaycan ailəsi möcüzə şəklində sağ qaldı - Bu mümkün deyil... - VİDEO\n07:55 6 212 Xərçəngin daha bir SİRRİ AÇILDI: niyə bəzi xəstələr ölür, digərləri isə yox?\n11:31 4 949 Vilayət Eyvazov rəisi nöqsanlara görə işdən çıxardı\n10:31 4 356 "Bir Zamanlar Çukurova"nın aktrisasına milyonluq təklif\n23 Yanvar 15:29 118 188 Azərbaycanlı müğənni AİLƏLİ KİŞİ İLƏ SEVGİLİDİR - Arvadı xəyanəti tutub - FOTO\n24 Yanvar 09:59 63 072 10 yaşlı oğlanla cinsi əlaqədə olan qız: "Ondan hamilə olacağımı düşünməmişdim" - FOTO\n25 Yanvar 12:57 35 501 "O burnunu çıxart soxduğun yerdən" - Tolik efirdə Nazilə Səfərlini HƏDƏLƏDİ - YENİLƏNİB - FOTO\n24 Yanvar 15:29 29 543 "Qapını açanda gördüm ki, alt paltarındadır, əlində də masaj üçün yağ var..." - FOTO\n23 Yanvar 17:44 23 666 26 il sonra nəşi məzardan çıxarılan şəhidin xanımı: “Bir axşam evdə tək idim...”\n23 Yanvar 18:59 17 661 “Vüsalə" adından iyrənirəm” - Azər keçmiş həyat yoldaşı barədə\n24 Yanvar 12:14 16 639 "Əri gecə evdə onu gözləyir, o da kabinetdə kişilərlə..." - FOTO\n25 Yanvar 22:03 23 Orqanizmi toksinlərdən təmizləyən keşnişin FAYDALARI


İsveçli idmançı: Bakıda fantastik publika var\n20 Fevral 2016 15:18\nBakıda fantastik publika var və bu, zalda unikal ab-hava yaradır. Bunu Trend-ə isveçli gimnast Emma Larsson deyib.\nO, Bakıda idman gimnastikası üzrə Dünya Kubokunda tirdə hərəkətlərdə ikinci nəticə göstərərək finala çıxıb.\nİdmançı hərəkətin icrasında buraxdığı kiçik qüsura rəğmən, çıxışından razı qaldığını vurğulayıb.\nİlk dəfə Bakıya gəldiyini deyən gimnast Milli Gimnastika Arenasında yaradılmış şəraitdən razı qaldığını bildirib: "Şəhərinizi sevdim, burada çox qonaqpərvər insanlar var. Arenanız da çox möhtəşəmdir".


Əfsanəvi kəşfiyyatçı, Aprel şəhidi, polkovnik-leytenant Raquf Orucova həsr olunmuş “Komandir” romanı real faktlar əsasında qələmə alınıb. Əsərdə R.Orucovun həyatının və 25 illik mübarizəsinin bir qismi öz əksini tapıb. Ü\nBu Kitab (kitabça ) Şəhid General-Mayor Polad Həşimovun bütün azərbaycanlılar tərəfindən tanınması məqsədi ilə onu tanıyanların sosial şəbəkələrdə paylaşdıqları xatirələri,kütləvi informasiya vasitələrində yayımlanmış\n“Sirli gedişlər” romanında yeddi bacının həyatı əks etdirilir. Romanın mərkəzində bacılardan biri Leylanın həyatı, uşaqlıqdan başlayaraq keçdiyi yollar, yüksələn xətlə, canlı bir dinamika ilə təsvir edilir. Həyat öz qeyri\nKÖNÜLLÜNÜN ÖZ/ƏL KİTABI\nKitab işgüzar inkişafında, karyerasında müvəffəqiyyət qazanmaq istəyən, istər cəmiyyətdə, istərsə də kollektivdə könüllü olaraq ilk addımlarını atan gənclərə, o cümlədən hazır da könüllü olan tələbələrə, həmçi\nTəcvid, Qurani-Kərimin düzgün oxuma qaydalarını öyrədən elmdir. Hər şeydən əvvəl belə bir kitabın hazırlanması imkanını bizə bəxş edən Uca allaha həmdüsənalar, onun həqiqi Peyğənbəri Həzrət Mühəmmədə (s.ə.s.) salat v�